Dačić: Srbija, uz CG, lider u procesu pristupanja u EU\nMinistar spoljnih poslova, Ivica Dačić, poručio je da je prvi strateški spoljnopolitički prioritet Srbije punoprvno članstvo u EU\nStoga su, kako je rekao, legitimna očekivanja zvaničnog Beograda da će najavljena strategija za pristupanje EU jasno prepoznati da je Srbija, uz Crnu Goru, lider u procesu pristupanja.\n"To će, naprotiv, podstaći sve na zapadnom Balkanu da se pozitivno nadmeću na tom polju i da brže i efikasnije sprovode unutrašnju transformaciju", rekao je Dačić duboko uveren da će Beograd biti zadovoljan Strategijom, kada ona bude objavljena.\nPodsetivši da Srbija prolazi kroz širok spektar ekonomskih i političkih reformi, koje imaju za cilj da našu zemlju učine spremnom za izazove koje donosi članstvo u EU, Dačić je istakao da srpska vlada radi na prevazilaženju svih izazova na tom putu.\nPriznanje i rezultat tih napora, dodao je, svakako predstavlja i jučerašnja Međuvladina konferencija, na kojoj je Srbija otvorila dva nova poglavlja.\n"Svesni smo da se EU trenutno susreće se brojnim izazovima, na unutrašnjem planu i globalno, te samim tim dodatno cenimo odluku našeg suseda Bugarske da evropsku perspektivu i povezivanje Zapadnog Balkana uvrsti među prioritete predsedavanja", kazao je Dačić i posebno pozdravio nameru Bugarske da bude domaćin Samita EU i Zapadnog Balkana, za čije održavanje se, kazao je, i lično već duže vreme zalažem.\n"Nama u Srbiji je drago što u državama članicama sve jasnije uviđaju da je evropska perspektiva Zapadnog Balkana od ključnog značaja za stabilnost našeg regiona i Evrope u celini. Mi smo načinili velike korake u normalizaciji odnosa sa Albanijom, BiH, Makedonijom, Crnom Gorom; i predsednik Republike, i članovi vlade veoma dobro shvataju značaj regionalne stabilnosti za budućnost Srbije".\n"Upravo zbog toga, diplomatski napori Srbije na očuvanju celovitosti predstavljaju značajan element naših odnosa sa drugim zemljama i međunarodnim akterima", naveo je ministar i istakao da su politički lideri u Beogradu u proces dijaloga o normalizaciji odnosa sa Prištinom.\nPodsetivši da je taj dijalog započeo još kao potpredsednik vlade, u oktobru 2012. godine, Dačić je rekao da je Beograd u to uložio sav svoj politički kredibilitet. "Uveravam vas da Beograd ostaje iskreno posvećen ovom procesu, što je i do sada više puta dokazao implementacijom postignutih dogovora. Međutim, podsećam vas da nikakav napredak nije postignut u uspostavljanju Zajednice srpskih opština, iako se upravo na ovo pitanje odnosi najveći deo odredbi Briselskog sporazuma", naveo je Dačić.\n"Napori moraju da budu zajednički, naročito imajući u vidu da ćemo samo na taj način osigurati normalizaciju života građana na KiM i stabilizaciju odnosa Srba i ostalog nealbanskog stanovništva i Albanaca, kazao je Dačić.\n"Stoga gajimo nadu u dalji, uspešan nastavak dijaloga uz punu podršku i okrilje EU, u čiju ulogu kao fasilitatora imamo puno poverenje. Samo kroz posvećen dijalog moguće je rešavanje svih otvorenih pitanja i izgradnja stabilnog regiona".


Ministar Vesko Drljača stigao u Zavod 'Pazarić', očekuje se - informativa.ba\nVijesti BiH Ministar Vesko Drljača stigao u Zavod 'Pazarić', očekuje se\nMinistar Vesko Drljača stigao u Zavod 'Pazarić', očekuje se\nU Zavod za zbrinjavanje mentalno invalidnih osoba ''Pazarić'' jutros je stigao ministar rada i socijalne politike FBiH Vesko Drljača.\nTema razgovora s direktorom Zavoda Redžepom Salićem bit će aktuelna situacija u "Pazariću".\nPodsjetimo, Predstavnički dom Parlamenta FBiH je prošle sedmice, nakon što je direktor Salić obznanio šokantne informacije o situaciji u "Pazariću", usvojio tri zaključka.\nJedan od njih se odnosio i na dostavljanje informacija FUP-u, odnosno prvim zaključkom Ministarstvo rada i socijalne politike FBiH zaduženo je da ponovo razmotri izvještaje o radu pet ovakvih zavoda za 2018. godinu te da Parlamentu u roku od 60 dana dostavi nalaze FUP-a, Tužilaštva i Ureda za reviziju institucija FBiH.\nDrugi zaključak je da se organizira obilazak Zavoda ''Pazarić'' i da provjeri stanje na terenu. I treći zaključak je da Vlada izdvoji interventna sredstva za ovaj zavod za nadolazeću zimsku sezonu bez kojih neće moći opstati.\nProšle sedmice u "Pazariću" su boravili i inspektori Federalne uprave policije (FUP), a Salić bi sutra trebao dati izjavu FUP-u povodom informacija o stanju u ovom zavodu.\nOn je prethodno situaciju u Zavodu ocijenio katastrofalnom, navodeći da je finansijski izvještaj friziran, te uputio tužbu SIPA-i, FUP-u i Tužilaštvu.\nS druge strane, Upravni odbor je zaključio kako je u ovoj ustanovi sve sjajno te da nije ništa onako kako je direktor Salić prikazao javnosti, na što je on odgovorio kako ga ništa neće zaustaviti da se bori za bolji Zavod i za štićenike.


Jovanović: Moja obaveza je da pomognem Željku Komšiću i Bosni i Hercegovini - N1\nJovanović: Moja obaveza je da pomognem Željku Komšiću i Bosni i Hercegovini\nVijesti Autor:N1 BiH28. mar. 201914:35 > 14:39\n“Građani koji žive u BiH, poslije preživljenog pakla, najmanje što zaslužuju je malo mira za sebe i svoje porodice. Zato oni koji ih predstavljaju u institucijama posebno moraju da imaju razumijevanja za ono što ljudi, i dvije decenije poslije kraja rata, preživljavaju. Srbija i BiH su povezane i naša društva zavise jedna od drugih. Ne možemo računati na normalan život u Srbiji ukoliko je BiH nepromenjena, ukoliko strada i tavori. Ne bih želio da se iz kosovske krize i problema dodatno porodubi kriza u BiH, na koju se još niko nije usudio da odgovori”, naveo je Jovanović.\n“Moj zadatak i obaveza je da pomognem i Željku Komšiću i svakome ko je spreman da razume da stabilnost regiona direktno zavisi od naše spremnosti da na drugačiji način uređujemo svoje odnose i da nas neće nigde odvesti potencijalno oživljavanje politike devedesetih, čemu su neki u regionu skloni”, poručio je Jovanović.\n“To što sam posebno u BiH angažovan je zato što bolje od drigih razumijem da pitanje Bosne i Hercegovine nije problem koji može tako jednostavno da se riješi, nego je za njegovo rešenje potreban i razuman Beograd, kao što moraju biti razumni i Sarajevo i Zagreb. Na svim tim adresama želim da budem kako bih objasnio onima koji donose odluke koliko je važno da jedni druge slušamo i da svoje probleme rješavamo zajedno. Evropa i uzdrmani svijet nemaju mnogo vremena za nas i naša otvorena pitanja i zato smo, više nego ikad, prepušteni sami sebi i svojoj spremnosti da se mijenjamo i učimo iz prošlosti i grešaka koje su tada neki činili”, poručio je Jovanović.\nčedomir jovanovićželjko komšić


Serbia - Super Liga Championship Group, Početak u 17:30\nVeliki derbi ekipa koje su približne vrednosti biće pun neizvesnosti. Najveći problem će biti sudije koje obično pokvari susret, jer u susretu pun tenzija obično su nedorasli susretu, a ne sudi naš najbolji sudija Mažić. Tako je uvek bilo, na žalost biće i sada. Prošli put je bio oštećen Partizan, kada je gol Zvezde postignut iz gol-auta, sad je red da oštećena bude Zvezda, na žalost. U svakom slučaju, Zvezda neće pobediti.\nFK Crvena Zvezda se nalazi na 1 mestu sa 3 boda prednosti u odnosu na Partizan, ali danas očekujem da će rastojanje biti isto ili će ih Partizan prestići. Analiza forme u Srpskom fudbalu nema nekog smisla jer to ovde ne važi. Obe ekipe ne znaju za poraz, Domaćin nije poražen 21 susret, a Partizan čak 24 susreta.\nDakle, ovde nema šta da se analizira, ali sam još jednom, ubeđen da će gost odnesti bar 1 bod, ali vrlo lako može da odnese ceo plen sudeći po trenutnoj formi. Naravno, faktor sudije su bitan faktor u Srpskom fudbalu, e a tu bilo kakvoa analiza pada u vodu. Dokaz da je nezahvalno prognozirati je što i vodeće svetske kladionice još nisu postavile svoje kvote.\nWinner 2 Kvota:


Brnabić: Od oktobra povećanje broja obećanja za 15 odsto - Njuz.netNjuz.net\nBrnabić: Od oktobra povećanje broja obećanja za 15 odsto\nOčekuje nas oštar rast obećanja\nSrbija prva u Evropi po broju vakcinisanih Vedrana Rudan\nBEOGRAD, 17. septembar 2019, (Njuz) – Presednica vlade Ana Brnabić najavila je na konferenciji za štampu da građani Srbije od 1.oktobra mogu da očekuju da će se broj obećanja povećati za 15 odsto. Prema njenim rečima najveći porast, kada su obećanja u pitanju, odnosiće se na rast ličnog dohotka.\n– Vlada Srbija usvojila je na sednici predlog da se građanima najviše obećavaju povećanja primanja u zdravstvu, tu ćemo imati rast od oko 15 odsto, zatim u prosveti gde ćemo broj povećati za 10 odsto, dok ćemo penzionerima uputiti jednokratna obećanja o povećanju penzija sledeće godine – objasnila je premijerka.\n– Kada kod nas nešto obećavate to ima negativnu konotaciju jer se ranije obećavalo preko svake mere. Sada konačno imamo osnova da povećavamo broj obećanja za čak 15 odsto, ne zato što možemo da ih ispunimo, već zbog toga što smo u situaciji da to radimo bez ikakvih posledica po vladu – kazala je Brnabić.\nOna je istakla da je vera građana u obećanja vlade veća od očekivane i da vlada to želi da vrati građanima kroz nova obećanja.\nTagovi: ana brnabić, ekonomija, Obećanja, Privreda, Rast\nMixon 19/09/2019 u 00:43\nKako samo pametno zbori, svaka joj dala i vladala ona nama još 100 godina! Ako nastave ovom stopom obećavanja, onda ćemo biti zemlja sa najviše obećanja po glavi stanovnika (ako na kraju uopšte preostane stanovnika i ne odsele se skoro svi u nimalo obećavajuće Švajcarske, Austrije , Nemačke, Švedske, Norveške i Kanade).


SASTANAK DELEGACIJA EU I BIH: POLITIČKI ZASTOJ NEGATIVNO SE ODRAZIO NA PROVOĐENJE REFORMI | Hayat.ba\nSASTANAK DELEGACIJA EU I BIH: POLITIČKI ZASTOJ NEGATIVNO SE ODRAZIO NA PROVOĐENJE REFORMI\nČetvrti sastanak Pododbora za ekonomska i finansijska pitanja i statistiku između Evropske unije i Bosne i Hercegovine održan je 19. i 20. novembra u Briselu. Sastankom su u ime BiH predsjedavali Vera Letica, pomoćnica ministra pri Ministarstvu finansija i trezora BiH i Uwe Stamm, šef odjeljenja pri Generalnoj direkciji za ekonomska i finansijska pitanja Evropske komisije, naveli su iz Delegacije EU u BiH.\nPododbor je razmotrio najvažnija ekonomska dešavanja i reforme u protekloj godini, uključujući provedbu državnog programa ekonomskih reformi. Učesnici su razgovarali o makroekonomskoj stabilnosti, fiskalnoj politici, funkcionisanju tržišne ekonomije, konkurentnosti i produktivnosti privrede, kretanju kapitala, unutrašnjoj finansijskoj kontroli u javnom sektoru i statistici, prenosi Anadolu Agency (AA).\nPolitički zastoj od godinu dana nakon opštih izbora 2018. negativno se odrazio na provođenje reformi. Ekonomsko upravljanje koči visok stepen politizacije i slaba saradnja ključnih aktera. Premda je makroekonomska stabilnost u cjelini očuvana, loše poslovno okruženje, niska ulaganja, značajne slabosti na tržištu rada u zemlji i obrazovnom sistemu, nizak kvalitet fiskalnog upravljanja kao i slaba vladavina zakona i nedostatak inovacija ometaju dugoročni rast i postepeno približavanje. Evropska komisija je podsjetila da je kvalitet fiskalnog upravljanja i dalje nizak te praćen nedostatkom srednjoročnog planiranja, neučinkovitošću potrošnje i snažnim fokusom na održavanje trenutnih obrazaca potrošnje, posebno na plate u javnom sektoru i socijalna davanja, zanemarujući potrebna javna ulaganja.\nStoga je postignuta saglasnost o neophodnosti unapređenja poslovnog okruženja te učinkovitosti i transparentnosti javnog sektora, posebno javnih preduzeća i značajne neformalne ekonomije.\nI dalje su prisutni značajni izazovi, dok se privreda BiH razvija ispod potencijala rasta. U cilju osiguranja vlasništva u cijeloj zemlji te dosljedne i pune političke podrške socioekonomskim reformama, njihovo provođenje će se morati koordinisati između svih vlasti.\nŠto se tiče unutrašnje finansijske kontrole u javnom sektoru (PIFC), Evropska komisija je ohrabrila BiH da usvoji sveobuhvatni pristup politika kod ovog oblika finansijskih kontrola, a koji definše zajedničku viziju svih nivoa vlasti o upravljačkoj odgovornosti i unutrašnjoj kontroli. Što se tiče statistike, Evropska komisija je ponovila da bi BiH trebala unaprijediti dostavljanje blagovremenih i iscrpnih statistika u skladu sa standardima EU.\nEvropska komisija je naglasila važnost ekonomskog i finansijskog dijaloga EU-a sa zemljama članicama za oblikovanje budućih reformi u skladu s ekonomskim kriterijima za pristupanje EU. Komisija potiče BiH da iskoristi ovaj dijalog, uključujući finansijsku i tehničku pomoć u tom kontekstu, zaključili su iz Delegacije EU u BiH.


Panevropska strategija biološkog i predeonog diverziteta (PEBLDS)\nPanevropska strategija biološkog i predeonog diverziteta je odobrena na trećoj pan-evropskoj Konferenciji ministara za zaštitu životne sredine, "Životna sredina za Evropu", održanoj u Sofiji u oktobru 1995. godine, koja se tiče 50 zemalja Ujedinjenih Nacija Ekonomske Komisije za Evropu. PEBLDS je evropski odgovor za podršku implementacije konvencije o biološkoj raznovrsnosti. Cilj strategije je da učvrsti primenu Bernske konvencije sa osvrtom na Konvenciju o biološkoj raznovrsnosti, prateći Monako dekleraciju. Strategija uvodi koordiniran, usklađen i jedinstven okvir za ojačanje i izgradnju na postojećim inicijativama. To ne znači uvođenje novih zakona ili programa, već popunjavanje praznina na mestima gde inicijative nisu izvršene u svom punom potencijalu ili nisu uopšte uspele da dostignu postavljene ciljeve. To obezbeđuje priliku da se preduzmu efektivnije mere kroz olakšavanje razvoja zajedničkog pristupa pri očuvanju biološke raznovrsnosti i pomaganje prommovisanja koordinisane akcije. Sekretarijat PEBLDS-a čine Savet Evrope i UNEP.\nU organizaciji sekretarijata PEBLDS, a uz podršku Novreskog Ministrastva Životne sredine, od 21. do 24. septembra 2009. u Liege-u, održana je Peta konferencija biodivezitet u Evropi.\nPredstavnici ministarstava životne sredine iz Pan-evropskog regiona, eksperti i nevladine organizije su zajedničkim radom definisali buduće pravce delovanja ka smanjenju gubitka biodiverziteta u Pan-evropskom regionu. Pripremu i učešće nevladinih organizacija je koordinisao CEEweb. Nevladine organizaciju su pripremile tri dokumenta koji su izneli stavove civilnog sektora o tri tema koje su bile razmatrane tokom konferencije:\n1) Ekosistemski servisi,\n2) Biodiverzitet i klimatske promene i\n3) Politika zaštite biodiverziteta posle 2010. godine.\nUčešćem u radnim grupama tokom konferencije, predstavnici NVO su uspeli da svoje viđenje iznesu predstavnicima ministarstava i da se zaključci unesu u finalne odluke konferencije.\nKonačni, sažeti i obrađeni zaključci konferencije će biti pripremljini u vidi izveštaja tokom narednih dana i poslati učesnicima.\nNeke od generalnih odluka i zaključaka konferencije su:\n- da je saradnja u Pan Evropskom regionu veoma važna i treba da bude nastavljena kroz PEBLDS;\n- da se nastavi dobra praksa saradnje sa nevladinim organizacijama u okviru PEDLDS-a.\nDetaljnije informacije o razultatima i preporukama konferencije biće dostupne na web sajtu www.peblds.org\nProjekat praćenja implementacije PEBLDS u jugo istočnoj Evropi\nGrupa organizacija, predvođene CEEweb timom, tokom 2005. i 2006. godine, radila je na praćenju primene PEBLDS i CBD, kao i na podizanju svesti javnosti o ovim sporazumima.\nPrvi sastanak učesnika projekta održan je u Zagrebu, od 29. do 31. marta 2005.godine. Deo projekta je bila i priprema i učešće NVO na konferneciji Biodiverzitet za Evropu, koja je održana na Plitvičkim jezerima.\nPored Mladih istraživača Srbije, u projekat su bile uključene i: BIOTICA Ecological Society iz Moldavije, Zelena akcija iz Hrvatske i Makmontana iz Makedonije.


,,Institucija Zaštitnika do sada nije dobijala pritužbe koje se odnose na diskriminaciju romske i egipćanske djece u Domu "Mladost" Bijela”, kazala je Milana Bojović, savjetnica zaštitnika.\n„Takva djeca, dakle ostaju na margini društva bez šansi da se uključe u društvene tokove. Socijalna inkluzija romske zajednice zahtijeva između ostalog i visok nivo svijesti roditelja koji uprkos teškoćama i kratkoročnim interesima za ostvarivanjem prihoda moraju imati volje i snage da svoju djecu školuju, da ih vaspitavaju i uključe u društvo. U mnogim porodicama nažalost, mada je to uslovljeno siromaštvom, roditelji gledaju svaki način da djecu "iskoriste" za sticanje sredstava za goli opstanak uključujući ih u rad, prosjačenje i slično“, zaključuje naš sagovornik.\nMilić navodi da su Defendologija centar i Centar za romske inicijative potpisale Memorandum o saradnji sa predstavnicima Dječjeg doma "Mladost" iz Herceg Novog.\nDjeca iz disfunkcionalnih romskih porodica ostaju i dalje na marginama društva zbog nacionalne pripadnosti koju institucije sistema ne bilježe. Osim problema koja dijele sa svojim vršnjacima a koji rastu sa roditeljima, ostaje im da se nose i sa problemima prisilnog rada, prosjačenja, ugovorenih brakova, trgovine ljudima...


Pitanje broj: #20989\nmislim da imam problem u vezi zavisnosti od masturbacije. Radim to već dosta dugo i često i smatram da treba da prestanem i da pokušam da prevazidjem barijeru u vezi stidljivosti oko prilaženja devojkama, a smatram da je odsustvo masturbacije početak a za tako nešto jer nastavak toga samo odlaže problem. Pomozite mi da se rešim ove bespotrebne navike, možda nekim preparatima za smanjenje polnih nagona itd.\nHvala unapred, Petar\nOdgovoreno: 09. 02. 2009.\nPostovani,masturbacija nije patoloski vid zadovoljenja.Uklopljena u zivot i u nedostatku partnera pomaze razresenju unutrasnje napetosti jer seksualni nagon je urodjeni nagon,protiv koga je borba osudjena na neuspeh.Vasu nesigurnost i stidljivost ne bi trebalo da povezujete sa tim.Upravo bi na tome trebalo poraditi ojacati samopouzdanje i samopostovanje. Srdacno Dr Dragana Krasic\nKomentari na pitanje: #20989\ndelija 13. 09. 2013.\nPoštovana imam jedan veliki problem i došao sam do zaključka da je za to krivo prekomerno mastrubiranje. U nedelji dana sigurno pet puta a nekada i do 2-3 puta na dan tako da sada imam problem sa potencijom. Više od dve godine nisam imao devojku, pre nešto više od 4 meseca dam upoznao devojku ali od tada pa do dana danas probamo da imamo seks ali ne ide nikako pa čak ni oralno kada me zadovoljava ne pomaže.: (često kada ustanem ujutru imam erakciju. Pokušao sad i da kada gledam prono filmove doživim doličnu erakciju ali dok dođem do kupatila i da završim posao on padne. Potreban mi je vaša pomoćć. Unapred hvala!


pink.rs | Pozorištu "Pinokio" donacija vredna više od 8 miliona dinara\nJedino lutkarsko pozorište u Beogradu, pozorište "Pinokio", biće rekonstruisano zahvaljujući donaciji vrednoj više od osam miliona dinara.\nU pitanju je pomoć Fondacije Novak Ðoković koja će, osim donacije 126 stolica za pozorišnu salu, novog scenskog poda, zavesa koje odvajaju gledalište od scene i kompleta scenske zavese od negorivog materijala, pokriti i deo radova adaptacije stolica u postojećoj sali u iznosu od 650.000 dinara.\nUgovor o donaciji potpisali su danas v.d direktora pozorišta "Pinokio" Vladan Ðurković i nacionalna direktorka Fondacije Novak Ðoković Maja Kremić, u prisustvu zamenika gradonačelnika Beograda Gorana Vesića.\nVesić je zahvalio Fondaciji Novak Ðoković jer su obezbedili novac za rekonstrukciju pozorišta "Piniokio" i dodao da to nije jedina takva institucija koja zahteva pomoć.\n-Nije dovoljno da pomažu samo Grad i Republika već je uvek dobro da imamo i donatore koji žele da pomognu obnovu ovakvih istitucija - rekao je Vesić i podsetio da je, zahvaljujući jedne od kompanija koja radi u Beogradu, nedavno obnovljena i sala "Donka Špiček" u Dečjem kulturnom centru Beograd.\nVesić je zahvalio Novaku Ðokoviću koji, dodao je, nije samo naš nabolji sportista i prvi na svetu već za razliku mnogih drugih uspešnih ljudi u Srbiji veoma dobro razume potrebu da donira sredstva u nešto što je društveno korisno.\n-Pozorište ''Pinokio'' je naše jedino lutkarsko pozorište i treba da ga negujemo. Kao Grad Beograd trudićemo se da uz pomoć donatora, kao što je Novak, i naravno svojih sredstava, odvojimo novac kako bi naša pozorišta bolje funkcionisala - istakao je Vesić i pozvao i druge da slede primer Fondacije Novak Ðoković.\nVesić naveo i da se rešavaju određeni imovinsko-pravni problemi kako bi se nastavilo sa rekonstrukcijom pozorišta "Boško Buha".\n-Trudimo se da sva naša pozorišta, posebno ona koja su namenjena deci, budu rekonstruisana - rekao je zamenik gradonačelnika i dodao da će Grad nastaviti da ulaže u kulturu jer je to ulaganje u budućnost zemlje.\nÐurković je rekao da pozorište "Pinokio", od kada je osnovano, nikada nije primilo veću donaciju nego danas.Podsetio je da se u tom pozorištu na nedeljnom nivou održi sedam do deset predstava i zahvalio na donaciji.\n-Ova podrška je neophodna i veoma sam zahvalan, na radost i zaposlenih i publike - dodao je on.\nKremić je rekla da je pozorište "lek za dušu" i da su srećni što mogu pomognu pozorištu "Pinokio" kao što su, dodala je, tu za sve gradske institucije namenjene dece.\n-Mi smo uvek na usluzi najmlađima. Nama je cilj da se što više kompanija i ljudi priključi u ovoj misiji i zajedno sa nama nastavi ovako plemenit rad koji ima za cilj bolje društvo - dodala je Kremić.\nIstakla da se Fondacija Novak Ðoković već 13 godina na različite načine bavi ranim razvojem dece.\n-Pozorište je mesto koje podstiče decu da maštaju i veruju da se snovi ostvaruju, a mi odrasli smo tu da pomognemo u tome...Srećni smo što ćemo ovom donacijom omogućiti da deca sanjaju i veruju u svoje snove, jer samo tako mogu da postignu velike ciljeve - dodala je Kremić.\nPrema sadašnjem planu razvoja rekonstrukcije pozorišta "Pinokio", tokom februara je predviđeno da se završi zameni stolica i zavesa dok će, zbog pozorišne sezone, nova bina biti postavljena u avgustu.\nPozorište lutaka "Pinokio" - tradicija duga 45 godina\nMIŠKOVIĆI OSUĐENI ZBOG UTAJE POREZA: Miroslavu 2 i po godine robije i kazna od 8 miliona, Marku nanogica godinu dana! Đuraškoviću 4 godine!


Baučer za koordinisanu antiterorističku aktivnost Pakistana i Avganistana\nPomoćnik američkog državnog sekretara Ričard Baučer, apelovao je na Pakistan i Avganistan da povećaju antiterorističku koordinaciju rekavši da bi morali da prošire ovlašćenja svojih vlada u pograničnim oblastima radi ugušivanja sve obimnijih aktivnosti ekstremista.\nU govoru održanom na kraju trodnevne posete Pakistanu, pomoćnik državnog sekretara Ričard Baučer, je takodje podržao zabrinutosti Avganistana i NATO-a da ekstremisti Al Kaide i Talibana slobodno koriste skrovišta na pakistanskoj strani granice.\nAmeričke koalicione snage su u borbama sa Talibanima i ekstremistima Al Kaide tokom juna, u Avganistanu, pretrpele najveći broj žrtava u jednom mesecu, od kako su 2001. godine započele vojne operacije u toj zemlji. Koalicioni komandanti i avganistanski funkcioneri za to okrivljuju postojanje ekstremističkih utočišta na pakistanskoj strani granice. U razgovoru sa novinarima, nakon susreta sa pakistanskim liderima, pomoćnik državnog sekretara Ričard Baučer je rekao da opasnost od Al Kaide i Talibana raste u plemenskim oblastima Pakistana. On je ponovio da Avganistan i koalicione snage moraju da se bore sa militantima sa njihove strane granice dok bi pakistanske snage morale da deluju sa svoje strane.\n«Znamo da su bombaši samoubice tamo obučavani i da se kreću u oba smera, dolazeći da ubijaju nevine Avganistance i Pakistance. Možemo mnogo da učinimo na avganistanskoj strani, u smislu stabilizacije i sprečavanja ljudi da prelaze granicu, ali i Pakistanci moraju da preduzmu akciju sa svoje strane kako bi sprečili akcije militanata koji nanose štetu svima.»\nBaučer je rekao da Vašington podržava politiku pakistanske vlade da ohrabruje plemenske vođe da proteruju strane ekstremiste iz svojih oblasti, ali da se Sjedinjene Države protive sklapanju sporazuma sa liderima ekstremista.\n«Ne podržavamo pružanje ustupaka nasilnim liderima, poput Baitule Mehsuda. Ne podržavamo oslobađanje terorista kako bi ponovo mogli da napadnu. Medjutim, podržavamo saradnju sa plemenima kako bi ona postala odgovorna za sopstvenu bezbednost.»\nMehsud je samoproglašeni komandant talibanskih ekstremista u Pakistanu i veruje se da je blisko povezan sa Al Kaidom. On se okrivljuje za niz bombaških napada širom Pakistana i slanje boraca preko granice da pomažu talibanskim pobunjenicima u Avganistanu.\nOdnosi izmedju dva važna američka saveznika u anti-teorističkom ratu su zategnuti u poslednje vreme zbog tvrdnji da Pakistan ne preduzima akciju protiv Mehsuda i ne čini dovoljno da osujeti prelazak talibanskih pobunjenika u Avganistan.\nRičard Baučer kaže da je na sastancima sa vladinim funkcionerima i političarima takodje diskutovano o političkim pitanjima i izazovima sa kojima je suočen Pakistan. Visoki američki diplomata je odbacio kritike da Sjedinjene Države nisu zadovoljne novom pakistanskom vladom, nakon opštih izbora u februaru, i kaže da one još uvek podržavaju predsednika Perveza Mušarafa, mada je on sve više izolovan.\nNova vladajuća koalicija prepuna je anti-Mušarafovih stranaka, koje apeluju na predsednika da podnese ostavku ili se suoči sa mogućim opozivom u parlamentu. Medjutim, postoji neslaganje izmedju vodećih koalicionih partnera o tome kako to učiniti i kako rešiti pitanje desetina sudija koje je predsednik Mušaraf otpustio u novembru, kada je zaveo šestonedeljno vanredno stanje u zemlji. Kritičari nove vlade u Pakistanu kažu da su politički problemi sprečili lidere da se fokusiraju na pitanja poput proširenja trgovine i fiskalnog deficita, hronične nestašice energije, kao i sve obimnijih aktivnosti ekstremista u plemenskim oblastima.


Razvoj tržišta kapitala i izgradnja velikih poslovnih sistema dovela je i do potrebe za obnavljanjem institucija Fondacija i zadužbina. Nakon dugogodišnjeg razmatranja, u martu 2011 godine, stupio je na snagu Zakon o zadužbinama i fondacijama, koji je omogućio ulaganje u neprofitne oranizacije u cilju razvoja specifičnih oblasti kulture, obrazovanja, unapređivanje svih oblasti života. Kancelarija je počela primenu novog Zakona i osnivanja fondacija u skladu sa novousvojenom regulativom.\nPomenutim Zakonom o zadužbinama i fondacijama, uređen je upis zadužbina i fondacija kao i predstavništava stranih zadužbina i fondacija, u posebne Registre koje vodi Agencija za privredne registre. Zadužbine, fondacije i fondovi osnovani i upisani u registre prema ranije važećem zakonu, moraju biti usklađeni sa novim zakonom i to kroz oblike zadužbina ili fondacija, a usklađivanje se obavlja najkasnije do 01.3.2012. godine.\nPraktično, usklađivanje pretpostavlja prilagođavanje statuta i drugih opštih akata sa novim zakonskim rešenjima. U slučaju propuštanja usklađivanja, ista prestaju sa radom. Specifičnost novog Zakona se tiče fondova, koji od dana početka primene istog, nastavljaju sa radom, međutim, kao fondacije i pod nazivom pod kojim su upisane u registar.\nUpisom u odgovarajući registar, zadužbine i fondacije stiču svojstvo pravnih lica i pre tog momenta nije moguće bilo kakvo delovanje. Isto važi i za predstavništva stranih zadužbina i fondacija.\nNakon registracije, zadužbine i fondacije slobodno učestvuju u pravnom prometu, zaključujući ugovore i preduzimajući druge radnje u svoje ime i za svoj račun.\nZa obaveze preuzete u pravnom prometu odgovaraju sopstvenom imovinom, što znači da je isključena odgovornost osnivača i članova.\nZadužbine i fondacije uživaju budžetske i poreske olakšice kao i mogućnost finansiranja od strane stranih donatora.


Predavanje o “crowd-funding” - LookerWeekly.com magazin\nDizajn inkubator NOVA ISKRA ove nedelje predstavlja završetak seminara o preduzetništvu za dizajnere, kao i predavanje o alternativnim platformama za finansiranje projekata u okviru redovnog Otovorenog dana. U pitanju su sve prisutniji pojmovi crowdsourcing-a ili crowdfunding-a, a predavanje će biti održano u petak, 26. aprila sa početkom u 18 časova.\nSvakog poslednjeg petka u mesecu, dizajn inkubator Nova Iskra od 15 časova otvara svoja vrata zainteresovanim posetiocima, kolegama, stručnoj i široj javnosti. Ovom prilikom se u okviru redovnog edukativog programa Nove Iskre održavaju i predavanja koja su posvećena temama relevatnim za autore, dizajnere i kreativne preduzetnike u najširem smislu. Do sada su predstavljeni fenomen co-workinga, kao i platforma za uvezivanje freelancera Elance, dok će ovog meseca u fokusu biti alternativni načini finansiranja i podrške samostalnih projekata, bilo da govorimo o umetničkim inicijativama, privatnim projektima, preduzetničkim idejama, razvoju proizvoda, pokretanju kompanije ili novog biznisa.\nVažan aspekt ove sfere delovanja predstavlja učešće zajednice u naporu da se neka ideja pretoči u realnost, što se najčešće realizuje putem online platformi kao što su Kickstarter ili IndieGoGo. Ovakav način delovanja posebno je aktuelan tokom poslednjih nekoliko godina, u kontekstu sve manjih resursa koji su autorima na raspolaganju, posebno u zemljama i regijama u kojima podrška kulturnim industrijama, međusektorskom povezivanju i start-up sceni nije razvijena.\nVeć prijavljeno preko 2500 učesnika\nBeogradski fotograf Luka Knežević Strika, član kolektiva Belgrade Raw, će govoriti o ovim ali i drugim načinima kreativnog razvoja projekata i oslanjanja na alternativne izvore finansiranja. Luka je ujedno i autor prvog uspešnog crowdfunding projekta kod nas, fotografske izložbe “Norveška šuma” koja je realizovana 2011. godine po ovom principu.\nDJ Joe Letz pre benda Rammstein\nDrama Queen Jelene Radanović\nVOZ 50. put pred publikom


Promovisana 44 doktora nauka - Trebevic.net\n– Oni su nešto najbolje i najvrednije što Univerzitet u Istočnom Sarajevu nudi našem narodu. Polaganjem svečane zakletve i prijemom diplome, oni se danas upisuju u elitu naučnih radnika ovog univerziteta, Republike Srpske i šire. Njihova obaveza je da svojom aktivnošću i idejama promijene okruženje, odnosno obezbijede bolju budućnost svih nas – izjavio je Kulić novinarima.\n– Univerzitet u Istočnom Sarajevu, osim 120 studijskih programa koje nudi budućim studentima prvog, drugog i trećeg ciklusa studija, ima fantastične uslove da im pružimo znanje, ništa manje od onog koje im nude fakulteti u okruženju – naglasio je Kulić.\n– Sva moja istraživanja usmjerena su za ovaj univerzitet i Republiku Srpsku. Namjeravam i dalje da se bavim naukom, a ako postoji mogućnost, da zajedno sa kolegama, širim svoje znanje na nekim međunarodnim naučnim konferencijama, u časopisima i da učestvujem u međunarodnim projektima – istakao je Šarenac.\n– U ovom svečanom danu neophodno je da se prisjetimo onih koji su nam, na neki način, trasirali naučni put. To su eminentni, ugledni profesori koji su imali znanje i smogli snage da prije 29 godina osnuju Univerzitet u Istočnom Sarajevu. Zbog toga je neophodno da poštujemo istoriju ovog univerziteta, da ga razvijamo, ponosimo se njim i brinemo o budućnosti da bi nove generacije stekle ovo zvanje – rekao je Šarenac.


Pelikansi bez Zajona još bar dve do tri nedelje\nAutor: Miloš Dragović Datum objave: 01.11.2021. Foto: Sportskeeda\nŠef stručnog štaba Nju Orleans Pelikansa Vili Grin obratio se danas novinarima, te se ujedno dotakao i stanja njihove prve zvezde Zajona Vilijamsona, a vesti po njihove navijače nisu ohrabrujuće.\nIako je Grin naveo kako su lekari oduševljeni Zajonovim napretkom i rezultatima poslednjeg skeniranja stopala, Pelikansima to ne znači puno. Pred ovu sezonu očekivanja su išla čak do ulaska u plej-of, ali za sada taj plan definitivno ne napreduje kako treba.\nBez prvog lica franšize, a ujedno i Ingrama, ova ekipa ne može mnogo i njihov trenutni skor je 1-6. Čak i da se Vilijamson vrati najbrže moguće, propustiće još minimum desetak utakmica, tokom kojih se vrlo lako mogu izgubiti sve nade za ulazak u doigravanje.\nPodsećanja radi, pred trening kamp generalni menadžer Dejvid Grifin saopštio je kako je Zajon podvrgnut operaciji stopala i kako će biti spreman za otvaranje sezone. S obzirom na trenutnu situaciju, te reči su očigledno bile lažna nada.


Foto: N.N. | Domaće proizvođače najbolje štite vancarinske barijere\nUroš Vukić 31.01.2020 07:15\nPrivrednici naglašavaju da sam CEFTA kaže da se u slučaju ugroženosti domaće proizvodnje mogu uvesti kontramjere, ali da postoji razmimoilaženje po pitanju koje su to konkretno mjere.\nKako naglašavaju, najbolji, a možda i jedini način je da se nadležnim inspekcijama da nalog da ozbiljnije kontrolišu ono što se uvozi i da se vancarinskim barijerama i preko prelevmana poskupi roba konkurenata iz zemalja regiona, na koju strani proizvođači imaju daleko veće podsticaje od domaćih privrednika.\nO zaštiti domaće proizvodnje, prema nezvaničnim informacijama, trebalo bi da bude riječi na zajedničkoj sjednici vlada Republike Srpske i Federacije BiH, kao i Savjeta ministara BiH, koja će biti održana u ponedjeljak.\n"Suština je da se donese odluka da se na vancarinske barijere odmah uvede kontramjera, a ne da se čeka da se riješi problem", rekao je Nemanja Vasić, potpredsjednik Spoljnotrgovinske komore BiH.\nPrimjera radi, tokom prošle godine, kada je trgovina sa Srbijom u pitanju, BiH se u četiri navrata suočila sa vancarinskim barijerama i to kada je u pitanju izvoz piva, mlijeka, malina i pilećeg mesa. Konkretno kada je riječ o pivu, Srbiji je bilo sporno što na deklaraciji na pivu nisu ispisani svi kupci, dok je kod malina bilo sporno to što BiH malinu ne pregleda na pojedine metale, što je tačno i što je Srbija znala, jer su se ti pregledi radili upravo u njenim laboratorijama.\n"Sve te barijere traju po tri mjeseca dok se problem ne riješi ili dok se ne postigne dogovor. Sa Srbijom je potpisan sporazum da se odmah ne uvodi barijera, već da se da rok od mjesec dana da se otklone neki nedostaci i vidjećemo kako će to funkcionisati. Suština je u tome da odmah i mi uvedemo vancarinsku barijeru", rekao je Vasić, dodajući da ne treba biti bojažljiv i plašiti se reakcije Evrope.\nS druge strane, Boris Pašalić, ministar poljoprivrede, šumarstva i vodoprivrede Republike Srpske, u intervjuu za agenciju Srna kaže da se moraju koristiti zakonski mehanizmi zaštite domaće proizvodnje od nelojalne konkurencije izvana.\n"Treba odlučnije koristiti raspoložive zakonske mehanizme uprkos postojanju snažnih uvozničkih i drugih lobija", rekao je Pašalić, koji je dodao da je već obavio razgovor sa Stašom Košarcem, ministrom spoljne trgovine i ekonomskih odnosa BiH, te da je dogovoreno da se zajednički radi na zaštiti domaće proizvodnje.\n"Ako se budu uvodila određena ograničenja uvoza neke strane robe, moramo biti sigurni da u određenom periodu na našem tržištu imamo dovoljno odgovarajuće domaće robe da podmirimo potrebe prerađivača koji je koriste kao sirovinu", rekao je Pašalić, ističući da su se mehanizmi zaštite domaće proizvodnje u proteklom periodu koristili stidljivo, zbog čega na tom planu treba postupati odlučnije.\nI sam Košarac rekao je da treba razgovarati sa partnerima iz zemalja okruženja i implementirati međunarodne obaveze koje je BiH potpisala, ali istovremeno sačuvati i domaće proizvođače.\n"Bitno je entitetima omogućiti da naši proizvođači izvoze robu, naravno suprotstaviti se uvozničkim lobijima koji su prisutni u BiH i pokušati u okviru zadatih standarda SSP-a i CEFTA i naših potreba naći balans i obezbijediti da se naši proizvodi uvoze u zemlje okruženja i EU", rekao je Košarac.\nU suštini, kada je riječ o zaštiti domaće proizvodnje svi se manje-više slažu da je lobi, ako ne najveći, onda među najvećim preprekama za bolju i kvalitetniju zaštitu.\n"Lobiji su najveći problem. Većina trgovaca su uvoznici stranih brendova. Potpišu ugovore da će prodati određenu količinu stranih proizvoda i onda to forsiraju i ugrožavaju domaću proizvodnju. Kada dođe da se nešto zaštiti, onda oni intervenišu kod vlasti", rekao je Vasić.


Sarkozy i Merkel: Grčka je važan sastavni dio eurozone 15.09.2011\nFrancuski predsjednik Nicolas Sarkozy, njemačka kancelarka Angela Merkel i premijer Grčke George Papandreou, održali su telekonferenciju na kojoj se raspravljalo o krizi koja je zahvatila evropske banke. Saznaje se da su Sarkozy i Merkel ''izrazili uvjerenje da je budućnost Grčke u eurozoni''.\nŠvicarska: Uposlenik UBS banke uzrokovao gubitak od 2 milijarde dolara 15.09.2011\nUposlenik Odjela za investicijsko bankarstvo u švicarskoj banci UBS je neovlaštenom komercijalnom transakcijom uzrokovao gubitak od oko 2 milijarde dolara.\nOdluka o upravljanju rezervama bora u Turskoj 13.09.2011\nMinistar za prirodne resurse i energiju Taner Yildiz je istakao da rezerve bora neće biti privatizirane, nego će njima upravljati država.\nWall Street Journal pohvalio tursku ekonomiju 13.09.2011\nAmerički list je naveo da se ekonomija Turske nastavlja razvijati daleko iznad predviđanja ekonomista, dok njeni susjedi na Bliskom Istoku i u Evropi vode borbu protiv ekonomskih problema i političkih konfuzija.\nZlatna groznica u Australiji 13.09.2011\nNakon što je zlato dostiglo rekordne cijene, u Australiji se ponovo javila zlatna groznica.\nTurska ekonomija zabilježila rast veći od očekivanog 12.09.2011\nTurska ekonomija je u drugom kvartalu 2011. zabilježila porast od 8,8 procenata. Stopa rasta turske ekonomije je nadmašila prognoze tržišta i u ovom periodu se našla odmah iza Kine, na drugom mjestu među najbrže rastućim ekonomijama.  \nIstanbul domaćin Svjetskog kongresa o sigurnosti i zdravlju 12.09.2011\nDevetnaesti Svjetski kongres o sigurnosti i zdravlju će se održati u Istanbulu.\nAsmussen kandidat za predsjedavajućeg CBE 11.09.2011\nNjemačka će nominovati zamjenika ministra finansija, Jorga Asmussena, na mjesto predsjedavajućeg Centralne banke Evrope, koje je upražnjeno nakon ostavke Jurgena Starka.\nGrupa G8 povisila pozajmicu arapskim zemljama, uključujući Libiju, na 38 milijardi dolara 11.09.2011\nMinistri finansija i viši zvaničnici Grupe sedam najrazvijenijih svjetskih ekonomija i Rusije, povećali su iznos koji je u okviru partnerstva za pomoć Egiptu i Tunisu usvojen na samitu u maju mjesecu ove godine, u Deauvilleu.\nGoogle objavio podatke o potrošnji struje 09.09.2011\nVodeći pretraživač interneta, američki Google, objavio je količinu električne energije koju troši u data centrima.Saopšteno je da je prošle godine potrošeno 2,26 milijardi kilovat /sat.\nTurska izgrađuje svijet iznova 09.09.2011\nMinistri 45 zemalja u kojima se spremaju ulaganja u izgradnju, sastali su se u Istanbulu.\nZakazan sastanak ministara zemalja G8 grupe u Francuskoj 09.09.2011\nMinistri za ekonomiju zemalja članica grupe G-8 i guverneri centralinih banaka istih sastat će se u francuskom gradu Marseju, kako bi razmotrili posljednja dešavanja u svijetu, na planu ekonomije.


Obrazovanje radne snage u skladu sa potrebama tržišta preduslov za privredni i ekonomski rast – region.vojvodina.gov.rs\nObrazovanje radne snage u skladu sa potrebama tržišta preduslov za privredni i ekonomski rast\nDanas je u Skupštini AP Vojvodine održana konferencija povodom projekta COMMON, vrednog više od 603.000 evra, koji se finansira iz sredstava Evropske unije putem Interreg IPA programa prekogranične saradnje Srbija–Hrvatska. Reč je o projektu čiji je cilj jačanje konkurentnosti i doprinos razvoju poslovnog okruženja putem prekvalifikovanja i edukovanja radne snage čime će se smanjiti negativni efekti i broj nezaposlenih lica u regionu.\nOtvrajući konferenciju, pomoćnik sekretara za regionalni razvoj, međuregionalnu saradnju i lokalnu samoupravu Nebojša Drakulić istakao je da će realizacija ovog projekta dati snažan implus razvoju tržišta rada i njegovom adaptiranju prema potrebama privredne konjunkture i našim zajedničkim razvojnim potrebama.\n„Uveren sam da ćemo uspešnom realizacijom ovog projekta doprineti tome da se putem skrininga i adekvatnih programa obuke podstakne proces prilagođavanja vrste i stepena obrazovanja tržišnim uslovima i na taj način obezbedi lakše i brže zapošljavanje u našoj ekonomiji, koja dugoročno iskazuje stabilan i stalan privredni rast“, poručio je Drakulić.\nTokom trajanja projekta, odnosno do aprila 2021, planirano je sprovođenje istraživanja potreba tržišta rada, kao i identifikovanje nedostataka i potreba za obrazovnim programima.\nNakon toga, kako je naveo šef Odseka za za pripremu i sprovođenje ravojnih projekata Razvojne agencije Vukovara Davor Grabac, više od 200 osoba će kroz četiri radionice poslovnih veština, 10 motivacijskih radionica, četiri radionice ličnih veština i jedan ciklus karijernog savetovanja, proći proces obuka i edukacija.\nOve aktivnosti biće podržane i izrađenom prekograničnom e-platformom za razvoj znanja i veština potrebnih tržištu, gde će učesnici moći da se umreže u cilju razmene iskustava i targetiranja interesnih oblasti i zanimanja.\nKonferenciji su prisustvovali i predstavnici institucija partnera na projektu: direktorka Razvojne agencije Vukovara Vedrana Žilić, direktorka Učilišta „Studijum“ u Vukovaru Ana Gale i pomoćnik pokrajinskog sekretara za privredu i turizam Branislav Bandić, koji je govorio o aktuelnim potrebama tržišta i privrede u regionu.\nPartneri na projektu COMMON su Pokrajinski sekretarijat za regionalni razvoj, međuregionalnu saradnju i lokalnu samoupravu, Razvojna agencija Vukovara i Učilište „Studijum“ u Vukovaru.\nZa tri i po godine Pokrajinska vlada izdvojila milijardu dinara za opštinu Vrbas\nU okviru projekta planirano više od stotinu manifestacija


Tip dana: Lil – Sevilja: Mogu li Andalužani do trijumfa nad aktuelnim šampionom Francuske? – Kladjenje.rs\nHomeTip DanaTip dana: Lil – Sevilja: Mogu li Andalužani do trijumfa nad aktuelnim šampionom Francuske?\n20 Oktobra, 2021 Vlajko Tip Dana 0\nMečevi trećeg kola Lige šampiona se nastavljaju u sredu, a mora se priznati da nam je utorak doneo pravu goleadu, pa je za očekivati da se nešto slično dogodi i večeras. U moru zanimljivih utakmica, za vas smo ovog puta analizirali duel između Lila i Sevilje koji je zakazan za 20 časova i 45 minuta.\nLil: Primarni cilj je plasman u nokaut fazu!\nMalo ko se nadao da će fudbaleri Lila prošle sezone doći do titule šampiona Francuske, ali je ova ekipa potpuno zasluženo došla do naslova prvaka.\nVerovatno i najzaslužniji čovek za titulu šampiona Francuske trener Kristog Galtje je samo dva dana nakon te senzacije napustio klupu Lila i potpisao za Nicu sa kojom postiže sjajne rezultate ove sezone.\nKada je u pitanju aktuelni šampion Francuske, ova ekipa se trenutno nalazi tek na jedanaestom mestu na tabeli, i sigurno je da smo od Lila očekivali dosta više.\nU prošlom kolu najkvalitetnijeg ranga francuskog fudbala, ova ekipa je doživela novi poraz i to na gostovanju kod Klermona, pošto je taj duel završen rezultatom 1:0.\nŠto se tiče Lige šampiona, pre svega treba reći da su izabranici Džoslina Guverneka imali dosta sreće pri žrebu za ovo takmičenje, pošto se nalaze u grupi sa Salcburgom, Volfsburgom i Seviljom, koja im između ostalog i gostuje u ovom kolu.\nDo sada je francuski šampion odigrao dva meča i još uvek ne zna za trijumf, pošto je u prvom kolu ova ekipa remizirala na svom terenu protiv Volfsburga kada nije bilo golova, da bi u drugom kolu doživeli poraz na gostovanju kod Salcburga, pošto je taj meč završen rezultatom 2:1, pa se trenutno Lil nalazi na poslednjem mestu na tabeli.\nSevilja: Može li najveći favorit u grupi do prvog trijumfa?\nAndalužani su prošle sezone ispunili svoj primarni cilj, a to je bio svakako plasman u Ligu šampiona i nema nikakve sumnje da će to biti glavna ambicija Sevilje i ove sezone. Utisak je da bi izabranici Đulijena Lopategija mogli da se umešaju i u borbu za titulu šampiona Španije, pošto deluje da je ove sezone nikad slabija konkurencija, što i te kako ima veze i sa odlaskom Lea Mesija iz Barselone.\nNakon devet odigranih kola Sevilja se nalazi na trećem mestu na tabeli uz tri boda manjka u odnosu na prvoplasirani Sosijedad, međutim valja napomenuti da Andalužani imaju i meč manje i ukoliko trijumfuju na tom duelu doći će do prve pozicije na tabeli, što bi bila zaista fantastična stvar.\nU prošlom kolu su izabranici Đulijena Lopategija koji radi sjajan posao u timu sa “Sančez Pichuana” slavili na teškom gostovanju kod Selte, a taj duel je završen rezultatom 0:1.\nKada je u pitanju najkvalitetnije evropsko klupsko takmičenje, slobodno možemo konstatovati da smo od trećeplasiranog tima iz La Lige dosta više očekivali.\nPoput Lila ni Andalužani u dosadašnjem toku grupne faze ne znaju za trijumf, pošto su na dva odigrana meča dva puta remizirali.\nU prvom kolu je Sevilja na svom terenu odigrala samo 1:1 protiv Salcburga, da bi u drugom kolu tim iz Andaluzije remizirao na nimalo lakom gostovanju kod Volfsburga, kada je bilo takođe 1:1.\nInače, poslednji susret su ova dva tima odigrala još sredinom marta 2006. godine u Ligi Evrope, a tada je španska ekipa slavila sa 2:0.\nSvakako da nas očekuje jedan i te kako interesantan susret, a iako na mečevima obeju ekipa nema previše golova u dosadašnjem toku sezone, mišljenja smo da nas ovog puta očekuje jedan poprilično otvoren meč pošto će i Lil i Sevilja ići na trijumf, pa smatramo da će pasti makar po jedan gol na obe strane, zbog čega vam savetujemo da probate sa igrom GG koju kladionica Meridianbet plaća sa kvotom 2.03.\nIz potpuno istog razloga vam savetujemo da probate i sa igrom 3+ za koju je kladionica Meridianbet pripremila fenomenalnu kvotu 2.36.\nNBA Liga: Najava nove sezone (2)


40 dana se boriIa sa k0ronom, pa otkrila: 0vo voće je spas za cijeli organizam, kako 0vo prije nismo znali\nTrenutna situacija u svijetu zaista je zabrinjavajuća, dok svi pokušavaju sada da se što zdravije hrane kako bi im organizam bio što jači i otporniji. U cijelom svijetu se sve više priča o tome, te vlade i krizni štabovi pokušavaju naći način kako bi mogli da poprave barem malo ovu situaciju.\nJedna žena po imenu Milka Raičević je inače nutricionistkinja iz Srbije, te je ona navela šta bi sada bilo najbolje raditi za vaš organizam, a ona je sama imala b0rbu sa k0ronom preko 30 dana, te je imala velike b0love u tijelu.\nTako je svim građanima rekla da joj je pomoglo to što je jela dosta višnje jer je njen organizam tražio alkale, te je isto tako preporučila avokado.\nNa našim prostorima ljudi ne jedu toliko baš avokadu, ali on je veoma zdrav. Pored svega ovoga je preporučila još korištenje meda i cvekle za jačanje imuniteta pored stvari koje su nama poznate za jačanje imuniteta.


PressReader - Blic: 2018-11-10 - Zaposlenima u državnim i javnim preduzećima plate veće za pet odsto\nZaposlenima u državnim i javnim preduzećima plate veće za pet odsto\nBlic - 2018-11-10 - EKONOMIJA - S. Lakić P. O.\nPlate u državnim i javnim preduzećima od iduće godine biće veće za pet odsto, odlučila je Vlada Srbije\nKako se navodi u uredbi koju je Vlada donela juče, izmene se odnose na zarade zaposlenih u preduzećima gde je Srbija, odnosno lokalna samouprava, većinski vlasnik, kao i u republičkim i lokalnim javnim preduzećima, a koje su veće od 25.000 dinara.\nU obrazloženju izmena zakona Vlada je navela da “nakon uspešno sprovedene fiskalne konsolidacije, stabilizacije javnih finansija i preokreta višegodišnjeg rastućeg trenda javnog duga, ostaje fokusirana na dalje poboljšanje privrednog ambijenta i obezbeđivanje visokih stopa privrednog rasta s krajnjim ciljem smanjenja nezaposlenosti i podizanja životnog standarda stanovništva”.\nZakonom o privremenom umanjenju zarada zaposlenih u javnim preduzećima u 2014. godini plate su smanjene 10 odsto.\nVlada je prethodno donela odluku o planiranom povećanju zarada u javnom sektoru. Kako je navela, lekari i medicinari u 2019. godine mogu očekivati povećanje plata, i to od 10 do 12 odsto. U policiji i prosveti plate će rasti devet odsto, dok drugi zaposleni u javnom sektoru mogu se nadati uvećanju od sedam odsto.


Kremlj zabrinut zbog izveštaja o planiranim sajber napadima iz SAD\nVesti, 11.03.2021, 12:00 PM\nSjedinjene Američke Države planiraju sajber napade na sisteme ruskih vlasti u naredne tri nedelje, objavio je nedavno Njujork Tajms. Američki dnevni list je citirajući visokog američkog zvaničnika upućenog u detalje navodno planirane operacije, objavio da će napadi biti usmereni protiv predsednika Rusije i ruskih obaveštajnih službi, kao i da građani Rusije neće biti meta napada niti će oni biti vidljivi za njih.\nPortparol ruskog predsednika Dmitrij Peskov rekao je da je Moskva zabrinuta zbog izveštaja o mogućim sajber napadima Sjedinjenih Država. On je takođe optužbe američkog Stejt departmenta da je Rusija odgovorna za širenje dezinformacija o stranim vakcinama nazvao apsurdnim.\nPeskov je komentarišući izveštaj Njujork Tajmsa o predstojećim sajber napadima na interne sisteme ruskih vlasti nazvao „alarmantnom informacijom“ koja se pojavila u „prilično uglednoj američkoj publikaciji“.\nDmitrij Peskov je rekao da „to nije ništa drugo do međunarodni sajber kriminal“. „Naravno, činjenica da Njujork Tajms priznaje mogućnost da američka država može biti umešana u ovaj sajber kriminal razlog je za našu krajnju zabrinutost“, rekao je Peskov novinarima.\nOn je takođe komentarisao izjavu zvaničnog predstavnika američkog Stejt departmenta Neda Prajsa da su četiri ruske online platforme koje vode ruske obaveštajne službe širile dezinformacije o vakcinama odobrenim u Sjedinjenim Državama. „Ne razumemo razloge za takve izjave. Nastavićemo da strpljivo objašnjavamo da su takvi izveštaji potpuno apsurdni”, rekao je Dmitrij Peskov. „Oduvek smo bili protiv politizacije bilo kojih pitanja koja se odnose na vakcinu na bilo koji način“, dodao je portparol Kremlja.\nPeskov je takođe rekao da se ruska vakcina „Sputnjik V“ neprestano kritikuje bez ikakvih ozbiljnih osnova a da je sama Rusija uvek bila protiv toga i da nije učestvovala i neće učestvovati u takvoj kampanji protiv bilo kojih drugih vakcina.\nU nedelju je Njujork Tajms, pozivajući se na izvore u američkoj administraciji, izvestio da SAD planiraju da izvrše seriju sajber napada na sisteme ruskih vlasti u naredne tri nedelje kao svojevrsnu odmazdu za hakerski napad preko softvera kompanije SolarWinds koji je ugrozio stotinak američkih kompanija i devet državnih institucija a za koji se sumnjiče ruski hakeri iz grupe Cozy Bear (APT29) koji rade pod patronatom države. SAD su za napad optužile Rusiju, ali je zvanična Moskva negirala da je umešana u napad nazivajući ove optužbe pokušajem da se ocrni Rusija.


Atletski klub Bečej: „Trčimo za Tisu“ musicloverparadise.com\npetak, 20 april 2018 13:48\nU ženskoj konkurenciji pobeda je pripala državnoj rekorderki Nori Trklji iz AK Crvena Zvezda u vremenu 40,14.\nŠto se tiče plasmana Bečejaca, u muškoj konkurenciji najbolji je bio dvanaestogodišnji Konstantin Šimić koji je nastupio u seniorskoj konkurenciji i postigao izvanredno vreme 37,25, posle njega kroz cilj je prošao Bojan Miljević, a zatim Georgije Gonzo, a u ženskoj konkurenciji najbolje plasirana Bečejka bila je Karolina Kalapoš, druga je bila Branka Cvejanov, a treća Sanja Gortva.\nMedalje i priznanja uručio je bečejski olimpijac i državni reprezentativac u plivanju Čaba Silađi.\nPre glavne trke održano je takmičenje mlađih kategorija na 400 i 800 metara.\nU trci na 400 metara za učenike od 1. do 4. razreda u muškoj konkurenciji pobedio je Vukašin Šimić, drugi je bio Marko Božičić a treći Aleksandar Tufegdžić, a u konkurenciji devojčica prva je bila Katarina Pivnički, druga Marina Lončarski, a treće su bile Anđela Đurić i Jovani Srdanov.\nU trci na 800 metara u kategoriji od 5. do 8. razreda u muškoj konkurenciji prvo mesto zauzeo je Aleksandar Jovanović, drugo Darko Sodatović a treće Marko Dadić, dok je u ženskoj konkurenciji najbolja bila Jana Repac, drugo mesto je zauzela Teodora Mišković a treća je bila Kalina Segedinski.\nPored toga, na ovom takmičenju, koje je imalo i humanitarni karakter, svojim učešćem doprinos su dali i brojni bečejski sportisti kao što je vaterpolista Vladimir Cvetić, kajakaš i džudista Aleksandar Stojkov i mnogi drugi.\nMore in this category: « I b liga Srbije (m): Druga liga po meri Druga liga Srbije: Jedinstvo bez sreće u Sečnju\t»


Plenarna sednica NKEU: Joksimović i civilno društvo suprotstavljeno o napretku Srbije ka EU - European Western Balkans\nBEOGRAD – Srbija ove godine nije otvorila nijedno pregovaračko poglavlje, ali je Ministarka za evropske integracije Jadranka Joksimović tokom Plenarne sednice Nacionalnog konventa o EU (NKEU) navela da je, zbog nove metodologije Unije vezane za proširenje, otvaranje jednog ili dva poglavlja prevaziđena tema.\n“Tokom krize izazvane virusom korona smo pokazali da nismo nikom na teretu, iskazali smo solidarnost sa zemljama regiona i članicama EU, donirali Uniji više od dva miliona evra. U aprilu sam odnela nekoliko miliona zaštitnih maski u Italiju”, rekla je Joksimović.\nOna je izjavila da je neprihvatljivo što Evropska komisija nije uradila svoj deo posla, zbog čega je došlo do zastoja na evropskom putu Srbije, Severne Makedonije i Albanije.\n“Nismo urušili vladavinu prava na bilo kakav način, već smo pokazali da je Srbija ozbiljan kandidat za članstvo, dok je EU iskazala visok stepen nefunkcionalnosti”, navela je Joksimović.\nOna je ocenila da su Vlada Srbije, Srpska napredna stanka i šef države Aleksandar Vučić od 2014. više uradili za proces pristupanja EU, nego što je učinjeno za prethodnih 15 godina.\nKoordiatorka NKEU Nataša Dragojlović je rekla da je Srbija sve dalje od ispunjenja kriterijuma za prijem u EU, pošto ne stagnira, već nazaduje na tom putu.\nUz konstataciju da su najveće prepreke za Srbiju u oblasti vladavine prava i političkih kriterijuma, Nataša Dragojlović je izjavila da su male nade da će Srbija do 2025. godine ispuniti kriterijume za prijem u EU.\n“Vlada Srbije ima podršku više od 50 odsto građana. Zbog toga ne bi trebalo da okleva u evropskim integracijama i može da slobodno povlači reformske poteze”, rekla je Dragojlović.\nŠef Delegacije EU u Beograd Sem Fabrici je ocenio da bi prioriteti za Vladu Srbije trebalo da budu reforme u oblasti pravosuđa, medija, izbora, državne uprave, ljudskih prava i borbe portiv korupcije i organizovanog kriminala.\n“Realnost je da ove godine nije otvoreno nijedno pregovaračko poglavlje, ali treba gledati napred”, rekao je Fabrici.\nOn je naveo da je Brisel i dalje posvećen procesu proširenja, dok je Vlada Srbije kao centar svoje akcije odredila priključenje EU.\nAmbasador Nemačke u Srbiji Tomas Šib istakao je da je proširenje bilo visoko na agendi tokom nemačkog predsedavanja, iako nije postignuto ono je što je Nemačka želela.\nGovoreći o Srbiji, Šib je rekao da Nemačka može da podstakne novu vladu da ide napred, dodajući da bi nova metodologija za Srbiju trebalo da bude razjašnjena što pre.\n“Kada pričamo o Srbiji i novoj metodologiji, smatramo da Srbija ima dobre razloga za to da traži pojašnjenja kako će se nova metodologija odnositi prema Srbiji, a to bi trebalo da bude razjašnjeno što pre”, rekao je Šib.\nPredsednik Narodne skupštine Republike Srbije Ivica Dačić ponovio je da je Skupština kao i Vlada nesumnjivo opredeljena za članstvo Srbije a Evropskoj uniji.\nOn je najavio da će se 28. decembra pred poslanike Narodne Skupštine predstaviti izveštaj Evropske komisije za Srbiju.\n“Ovaj sastav podržava Vladu, ali i sami smo nadležni da ispunjavamo ono što nazivamo političkim kriterijumima. Zato je vaćno što će izveštaj Evropske komisije biti predstavljen poslanicima 28. decembra”, rekao Dačić.\nMajstorović: Rezultati u narednih godinu dana ključni za dalji put ka EU\nPredsednik upravnog odbora Centra za evropske politike (CEP) Srđan Majstorović je istakao da će narednih godinu dana biti ključni za budući put Srbije ka Evropskoj uniji.\nPrema njegoim rečima vlada bi trebalo da restartuje proces evropskih integracija, a organizacije civilnog društva su zainteresovane da pomognu.\n“Osam godina je prošlo od poslednje promene vlasti, šest od početka pregovora sa EU – ne vidimo razlog zašto Srbija ne može mnogo ambicioznije na putu ka Evropskoj uniji”, rekao je Majstorović.\nOn je podsetio na nalaze Evropske komisije kada je u pitanju stanje demokratije u Srbiji.\n“Evropska komisija navela je da je Srbija duboko podeljeno društvo, ali i da je zabrinuta u kontekstu izbora zbog dominantne uloge vladajuće partije. Stanje pandemije doprinelo je daljoj polarizaciji društva”, istakao je Majstorović.\nSelaković: Organizacije civilnog društva zainteresovano za napredak Srbije ka EU\nCivilno društvo ulaže napore da sprovede svoju kontrolnu funkciju, ali sistem se trudi da svoje demokratske principe umanji, izjavila je Bojana Selaković ispred Građanskih inicijativa.\nPrema njenim rečima, svaki od izveštaja pokazuje razne metode pritisaka i zastrašivanja medija i aktivista, što verno odslikava način i okolnosti u kojima civilno društvo u Srbiji radi.\n“Oranizacije civilnog društva zainteresovane su za napredak Srbije na evropskom putu. To su organizacije koje imaju znanje i perspektivu, a do sada su više puta svoje resurse stavile na raspolaganje državi. Otuda smo mi uvek malo kritičniji od glasova iz Evropske unije, jer želimo da reforme budu celovite i suštinske”, rekla je Selaković.\nBojana SelakovićIvica DačićJadranka JoksimovićNacionalni konvent o EUNataša DragojlovićSem FabriciSrđan MajstorovićTomas Šib


Face ID 3 - Fingertec\nTerminal sa prepoznavanjem lica\nFace ID 3 je FingerTec-ov napredni uređaj za detekciju lica. Face ID 3 koristi infrared kamere visokog kvaliteta da skenira facijalnu strukturu radi verifikovanja identiteta. Terminal je dizajniran da ponudi korisnicima beskontaktno rešenje i biometričku preciznost, a u isto vreme da zadrži kvalitet, performanse i visoku pouzdanost. Tanki i stilski dizajn Face ID 3 je savršeno rešenje kontrole pristupa i praćenje radnog vremena u bilo kom poslovnom prostoru, pružajući visoku sigurnost i moderan izgled u isto vreme. Pratite sve u realnom vremenu kada koristite Face ID 3 uz pomoć FingerTec-ovog softvera koji dolazi uz uređaj.\nBrošura Korisničko uputstvo Uputstvo za instalaciju Kratko uputstvo Video uputstvo Forma za učitavanje\nPrikaži tehničke specifikacije\nPRODUCT DIMENSIONS (mm) 86 x 62 x 218\n– Methods Face (1:1, 1:N), card & password\n– Recommended fingerprint per user ID <2"}"><2\nFAR (%) < 0.01"}">< 0.01\nFRR (%) < 0.1"}">< 0.1\nMethod TCP/IP, USB disk, USB client( Optional WiFi)\nReceipt printing Yes (via RS232)\nSiren Built-in and external\nEM lock driving output 12V DC / relay output\nVOICE / DISPLAY LANGUAGE English (Standard), Arabic, Indonesian, Chinese Traditional / Simplified,\nCantonese, Vietnamese, Japanese, Spanish, Portuguese (Portugal), Turkish.\nUz Face ID 3, sve što vam treba je jedan pogled kako biste se evidentirali radno vreme i kako bi vam bio omogućen pristup. Prepoznavanje lica vam olakšava proces verifikacije bez potrebe za slobodnim rukama\nLako upravljajte svojim podacima\nAdministracija podataka je jednostavna pomoću softvera koji se isporučuje u paketu, Ingress. Pomoću Ingressa možete daljinski upravljati svim podacima povezanih terminala i lako da dobijete informacije o radnom vremenu.\nFace ID 3 upisuje jasne slike korisnika i čuva ih kao veliku datoteku radi tačnije provere lica.\nPodešavanja vremenske zone\nFace ID 3 sada ima dodatnu funkciju od 50 vremenskih zona da biste kontrolisali i organizovali ovlašćeni pristup na svom radnom mestu.\nKombinujte metode verifikacije\nOdlučite se za kombinaciju metoda verifikacije kako biste dobili dodatnu potvrdu identiteta. Verifikacija lica + RFID karticom ili lozinkom ne ostavlja skoro nikakvog prostora za kršenje bezbednosti!\nDodatne funkcije na jednom mestu\nEkran u boji osetljiv na dodir, kratke poruke, radni kodovi, prikaz fotografija nakon verifikacije. Ovo su samo neke od mnoštvo dodatnih funkcija sa kojima Face ID 3 raspolaže.\nInternacionalni standardi bezbednosti\nUsaglašen sa CE, FCC, RoHS standardima za regulaciju bezbednosti.\nPozovite nas danas i dobicete sveobuhvatne informacije i punu saradnju za proizvode koji vas zanimaju. Uvek se možete osloniti na nas za savet o Vašim projektima.


Koaliciji Albanaca 34 glasa na ponovljenim izborima - Bujanovačke\nPočetna IZBORI 2022 Koaliciji Albanaca 34 glasa na ponovljenim izborima\nBujanovačke17. apr 2022.IZBORI 2022, NASLOVNA0\nBujanovac, 17. april 2022. Na ponovljenom glasanju na 54 biračka mesta u zemlji, po podacima Republičke izborne komisije (RIK), Koalicija Albanaca doline dobila je 34 glasa tako da posle 100 odsto obrađenog biračkog tela na parlamentarnim izborima ima 9693 glasa, što je nedovoljno za poslanički mandat.\nNajviše glasova na ponovljenim izborima albanska koalicija očekivano je dobila na biračkom mestu broj 18 (selo Bujić) u opštini Preševo – 27.\nOd 289 građana sa pravom glasa u ovom mestu u subotu je glasalo svega 11 odsto.\nKoalicija je tražila poništavanje izbora i ponavljanje glasanja na dva biračka mesta u opštini Bujanovac, što su odbile i Opštinska (OIK) i RIK pa će konačnu odluku doneti Upravni sud.\nIzbornoj listi koju predvodi Šaip Kamberi za ulazak u Skupštinu Srbije falilo je, po ranijim procenama, 300-500 glasova.\nIz Srpske napredne stranke (SNS) saopšteno je da je na ponovljenim parlamentarnim izborima ova stranka osvojila 60,94 odsto glasova, u odnosu na 43,6, koliko je osvojila 3. aprila, dok je lista Ujedinjeni za pobedu Srbije osvojila 5,92 odsto, u odnosu na 13 procenata koliko je imala 3. aprila.\nTAGkoalicija albanaca doline oik ponovljeni izbori rezultati RIK Šaip Kamberi\nPrevious PostVučić: Prosvetarima po 10.000 dinara posle Uskrsa Next PostVeliki Trnovac dobio šampiona: Isufi posle 12 rundi bokserski prvak sveta u WBF kategoriji


Naši stručnjaci pružaju računovodstvenu podršku vašim poslovnim jedinicama (u zemlji i inostranstvu) i omogućuju vam jedinstven način izveštavanja za sve vaše poslovne jedinice bez obzira na specifičnosti koje proizilaze iz računovodstvenog i poreskog zakonodavstva tih zemalja.\nSVEOBUHVATNA RAČUNOVODSTVENA REŠENJA za područja Centralne i Istočne Evrope\nAktivnim prisustvom na međunarodnom prostoru pružamo našim klijentima sve potrebne informacije na jednom mestu za sve regije u kojima posluju. To postižemo uz pomoć savremenih IT rešenja za poslovanje bez papira i naše Unija aplikacije gde se može pratiti celokupno poslovanje i imati poslovna dokumentacija dostupna 24/7.\nTrenutno smo prisutni u 14 zemalja: Sloveniji, Austriji, Nemačkoj, Srbiji, Bosni i Hercegovini, Hrvatskoj, Severnoj Makedoniji, Crnoj Gori, Rumuniji, Ukrajini, Mađarskoj, Poljskoj, Slovačkoj i Češkoj.\nPrepustite nam vođenje poslovnih knjiga i mi ćemo se pobrinuti da se vodi u skladu sa lokalnim zakonodavstvom. Redovno ćemo vas informisati o poslovanju vaše kompanije i savetovati vas u oblasti računovodstva i poreza.\nObračun zarada, evidencija zaposlenih i druge kadrovske usluge mogu biti naša briga. Garantujemo da će biti vođene u skladu sa vašim očekivanjima i važećim propisima, a mi ćemo se svakako pobrinuti i za blagovremeno i ispravno izveštavanje državnim institucijama.\nNema više prekucavanja podataka u sistem ili donošenja dokumentacije računovođi. Unijina savremena IT rešenja omogućavaju brzo, jednostavno i efikasno poslovanje bez papira. Dokumenti (računi, ugovori, putni nalozi…) se lako skeniraju i uvoze u sistem za obradu, odakle se automatski prenose u računovodstvo Unije. Osim pristupa celoj bazi skeniranih dokumenata dobijate i širok spektar izveštaja i pregled vašeg poslovanja 24/7 doslovno na dlanu.\nOvde pročitajte više o bezpapirnom poslovanju i Unijinim savremenim IT rešenjima.\nZA KOMPANIJE KOJE SU TEK UŠLE NA INOSTRANO TRŽIŠTE NUDIMO PAKET KOJI UKLJUČUJE SVE ŠTO JE POTREBNO ZA POSLOVANJE U STRANOJ ZEMLJI.\nSvako tržište ima svoje specifičnosti, zato u Uniji nudimo kvalitetno računovodstvo u čak 6 evropskih zemalja, a istovremeno vam pomažemo da imate potpunu kontrolu na svim tržištima.\nKvalitetno računovodstvo za određeno tržište u skladu sa lokalnim zakonodavstvom\nČuvanje i kontrola svih dokumenata na jednom mestu\nRačunovodstveno, kadrovsko i poresko savetovanje u skladu sa lokalnim zakonodavstvom\nPreventivne poreske kontrole i interna revizija poslovanja kako pojedinačnih preduzeća tako i grupa preduzeća


24.09.2021 u 13:28\nCrnogorska ekonomija zabeležila je pad društvenog bruto proizvoda za 15 odsto čime je izgubila 765 miliona, pokazuje zvanična statistika Monstata. To je ubedljivo najgori rezultat u celoj Evropi, prema podacima Eurostata, jer je sledeća država na toj lestvici Španija, koja je imala pad od 10,8 odsto. Ukupni BDP u Crnoj Gori za prošlu godinu je iznosio 4,19 milijardi evra, dok je 2019. godine bio 4,95 milijardi. Po stanovniku to iznosi 6.737 evra, što je za 1.222 evra manje nego godinu ranije, pišu podgoričke „Vijesti". Gledajući po delatnostima, zbog rigoroznih mera preduzetih zbog suzbijanja koronavirusa, najviše su “nastradale” usluge pružanja smeštaja i ishrane, odnosno hotelijerstvo i ugostiteljstvo. Tokom prošle godine se bruto dodata vrednost tog sektora, u odnosu na 2019,\n23.09.2021 u 18:58\nĐukanović: Obnovljena opasnost destabilizacije Zapadnog Balkana\nNjUJORK - Uprkos brojnim izazovima, Crna Gora ostaje odlučna da brani građansku, inkluzivnu, multietničku i evropsku demokratiju i da bude dokaz da je multietnička demokratija na Balkanu moguća, te da je jedini garant prosperiteta, poručio je predsednik Crne Gore Milo Đukanović u UN-u. On je upozorio na obnovljenu opasnost destabilizacije Zapadnog Balkana i kako je kazao, sužavanje horizonta njegove evropske perspektive, prenela je RTCG, javlja Tanjug. Đukanović je danas na generalnoj debati 76. zasedanja Generalne skupštine UN u Njujork naveo da je Crna Gora istrajavala i gradila bolju budućnosti za sve građane na temeljima jednakosti i bez diskriminacije. „Gradila je i nastavlja da gradi odnose poverenja i saradnje sa svojim susedima. Bila je, kako su to najviši zvaničnici naših domaćina\n23.09.2021 u 17:57\nMitropolit Joanikije: Nikada nije bilo reči o odvajanju mitropolije od SPC\nMitropolit crnogorsko primorski Joanikije, gostujući u emisiji „Argumenti” koja će biti emitovana večeras na TVCG 1, rekao je da u Mitropoliji nikada nije bilo reči o njenom odvajanju od Srpske pravoslavne crkve. Mitropolit Joanikije je rekao da su to očekivali ljudi iz vlasti da, na takav način, polako i sada se o tome govori kako je u nekom smislu već bilo krenulo to odvajanje. Na pitanje da li je to odvajanje zaista i bilo krenulo, mitropolit odgovara „apsolutno ne, nikada”. „Ne može Mitropolija da obriše svoju istoriju, svoj identitet, vekovni svetosavski, hrišćanski. Dakle, ja kao mitropolit i svaki mitropolit, dužan je da njeguje jedinstvo crkve i da poštuje kanonsku jurisdikciju”, poručio je mitropolit Joanikije, javlja RTS. RTCG podseća da bi Temeljni ugovor između\n22.09.2021 u 17:34\nPokrenut postupak za smenu Đukanovića zbog kršenja Ustava Crne Gore\nPodgorica – Većinom glasova skupštinski Ustavni odbor usvojio je predlog za pokretanje postupka da se utvrdi da li je predsednik Crne Gore Milo Đukanović povredio Ustav. Protiv ovog predloga bili su članovi Demokratske partije socijalista (DPS) i Liberalne partije. Ustavom Crne Gore predviđeno je da postupak za utvrđivanje da li je predsednik Crne Gore povredio Ustav može pokrenuti skupština, na predlog najmanje 25 poslanika, dok odluku o postojanju ili nepostojanju povrede Ustava donosi Ustavni sud. Članovi skupštinskog Ustavnog odbora Crne Gore, kojim je predsedavala predsednica Simonida Kordić, nekoliko časova raspravljali su da li je predsednik Crne Gore Milo Đukanović povredio Ustav ponašanjem i učešćem u nemirima na Cetinju prilikom ustoličenja mitropolita Joanikija, kao i\n22.09.2021 u 09:24\nBerane spremno za doček patrijarha i mitropolita Joanikija\nU Beranama sve je spremno za ustoličenje episkopa budimljansko-nikšićkog Metodija, u nedelju, 26. septembra. Kako prenosi podgorički Dan, u tom gradu su postavljeni bilbordi dobrodošlice uoči ustoličenja vladike Metodija, navodi Tanjug. Na bilbordima, koje je postavio „Srpski klub Berane”, su patrijarh Porfirije i vladika Metodije i poruka „dostojni”, a u pozadini je manastir Đurđevi Stupovi. Patrijarh Porfirije i mitropolit Joanikije će prisustvovati ustoličenju episkopa Metodija u manastiru Đurđevi Stupovi, najavila je Eparhija budimljansko nikšićka. Svetu arhijerejsku liturgiju i svečani čin ustoličenja predvodiće patrijarh srpski Porfirije, koji će prethodnog dana, u subotu 25. septembra doputovati u Crnu Goru. Svečani doček Predstojatelja SPC sa doksologijom biće u manastiru\nPODGORICA - Kabinet predsednika Crne Gore Mila Đukanovića saopštio je večeras da je „sramota” kako se Rusija ophodi prema Crnoj Gori i njenom predsedniku. Oni su reagovali na navode portparolke Ministarstva spoljnih poslova Rusije Marije Zaharove, koja je odbacila optužbe da se Moskva meša u unutrašnja pitanja Crne Gore. U saopštenju iz Đukanovićevog kabineta se navodi da predstavnici i svetovne i duhovne vlasti Rusije, nastavljaju sve otvorenije da se mešaju u unutrašnja pitanja Crne Gore, uz grubo klevetanje šefa prijateljske države, izmišljajući da većina građana Crne Gore podržava SPC. „Ne mogu da sakriju ustvari koliko ih boli, kako kažu, takozvana evroatlantska orijentacija Crne Gore. Ali im ne smeta što su srpski patrijarh i srpski mitropolit dostavljeni na Cetinje\nPODGORICA - Premijer Crne Gore Zdravko Krivokapić saopštio je večeras da će prilikom rekonstrukcije vlade kandidate za nove ministre predložiti predsednik Vlade nakon konsultacija sa parlamentarnom većinom, posebno vodeći računa o prošlogodišnjem sporazumu nosilaca tri izborne liste, kompetentnosti i rodnoj ravnopravnosti, prenosi Tanjug. Kako je saopšteno iz Vlade Crne Gore, Krivokapić je naveo da rekonstrukcija Vlade na prethodno definisanim osnovama podrazumeva činjenicu da se naredni parlamentarni izbori neće održati pre redovnog roka, odnosno 2024. godine. Predsednik Vlade odlučuje o tome koji su ministri rezultatima u proteklom periodu odgovorili izazovima resora koje pokrivaju. Vlada će imati tri potpredsednika, pri čemu će aktuelni potpredsednik biti prvi\n21.09.2021 u 16:59\nMOSKVA – Portparolka ruskog Ministarstva spoljnih poslova Marija Zaharova izjavila je danas da su optužbe crnogorskog predsednika Mila Đukanovića na račun Rusije o mešanju u unutrašnje stvari Crne Gore pokušaj obnove vlasti pod pokroviteljstvom Đukanovića. Zaharova je ocenila da grupa oko crnogorskog predsednika uporno nastavlja da igra na crkvenu kartu, a da je cilj uneti zabunu, podeliti Crnogorce na prijatelje i neprijatelje i podići stepen napetosti u društvu u cilju obnove vlasti pod pokroviteljstvom Đukanovića, prenosi RIA Novosti. Ukazala je da se istovremeno marljivo skriva činjenica da je pod prethodnom vladom, koja je bila usmerena na takozvani evroatlantski izbor, ignorisano mišljenje značajnog dela stanovništva Crne Gore, javlja Tanjug. Zaharova je ukazala da je takav\n18.09.2021 u 10:04\nNije bilo pretresa Cetinjskog manastira, proveravano ima li naoružanih ljudi u njemu\nPODGORICA – Osnovno državno tužilaštvo (ODT) na Cetinju nije zahtevalo pretres Cetinjskog manastira, ali je, uoči ustoličenja mitropolita crnogorsko-primorskog, Upravi policije bilo urgentno naloženo da operativnim proverama utvrdi da li u manastiru ima naoružanih ljudi, izjavio je za „Pobjedu” rukovodilac ODT Duško Milanović. „Istog dana (4.septembra) je naloženo Upravi policije – Odeljenju bezbednosti Cetinje da operativnim proverama na terenu utvrde da li u Cetinjskom manastiru ima lica koja poseduju vatreno oružje ili druga sredstva podobna za izvršenje teških krivičnih dela i urgirano je za hitno postupanje po tom zahtevu”, navodi se u odgovoru Milanovića na upit podgoričkog lista. On nije precizirao da li je Uprava policije – Odeljenje bezbednosti Cetinje postupila po nalogu\n17.09.2021 u 20:54\nVučić: Đukanović vidi budućnost Crne Gore u nestanku Srba\nISTANBUL - Predsednik Srbije Aleksandar Vučić izjavio je večeras da odlično razume poruke koje su upućene iz Zagreba i da one samo potvrđuju da Srbija nešto odlično radi, kada u regionu moraju toliko pažnje da joj posvete.„Da sam nepismen i da ne razumem jezik, razumeo bih te poruke, svako bi razumeo. Ali, sadržajem nisam fasciniran. To govori - mi nemamo pametnija posla, očigledno da Srbija nešto mnogo dobro radi, kada moramo toliko pažnje da joj posvećujemo”, rekao je Vučić za TV Pink, komentarišući poruke sa zajedničke pres konferencije predsednika Hrvatske i Crne Gore juče u Zagrebu, preneo je Tanjug. Vučić je rekao da on i Milo Đukanović budućnost regiona vide drugačije.„On ubudućnost svoje zemlje vidi u asimilaciji i nestanku srpskog stanovništva, ja u poštovanju prava svih da budu\n25.09.2021 u 15:04\nOprezno u kupovinu preko društvenih mreža\n25.09.2021 u 14:38\nNe smeju da se prave kompromisi s kompanijama zagađivačima


NARODNA SKUPŠTINA REPUBLIKE SRBIJE- Na ruke Predsednice dr Slavice Đukić-Dejanović | Vojvođanska Konvencija\nNARODNA SKUPŠTINA REPUBLIKE SRBIJE- Na ruke Predsednice dr Slavice Đukić-Dejanović\nPOŠTOVANA GOSPOĐO PREDSEDNICE Deset regionalnih političkih stranaka i nevladinih organizacija,kao sazivači i više od 200 uglednih učesnika Treće vojvođanske konvencije, koja je održana u Novom Sadu, u subotu 20. decembra 2008. godine, usvojilo je – pored Rezolucije, kojom zahtevaju promenu tzv. “Mitrovdanskog ustava” i temeljitu redefiniciju položaja AP Vojvodine u njoj, koju ćemo Vam […]\nPOŠTOVANA GOSPOĐO PREDSEDNICE\nDeset regionalnih političkih stranaka i nevladinih organizacija,kao sazivači i više od 200 uglednih učesnika Treće vojvođanske konvencije, koja je održana u Novom Sadu, u subotu 20. decembra 2008. godine, usvojilo je – pored Rezolucije, kojom zahtevaju promenu tzv. “Mitrovdanskog ustava” i temeljitu redefiniciju položaja AP Vojvodine u njoj, koju ćemo Vam dostaviti – i sledeći poseban\nOdlučno zahtevamo da Narodna skupština Republike Srbije što pre – u skladu sa onim na šta je obavezuje Ustav Republike Srbije – da svoju saglasnost na predlog Statuta APV, koji joj je Skupština AP Vojvodine u ustavno utvrđenom roku pravovremeno dostavila.\nTreća vojvođanska konvencija ocenila je da se predlogom Statuta APV osigurava bar onaj minimum autonomije Vojvodine, koji omogućavaju inače pretesni okviri Ustava, čije promene pre svega zbog toga i tražimo. Otuda smo začuđeni što čak ni visoka institucija kakva je po definiciji republički parlament, koja je Vojvodini bez ikakve rasprave nametnla važeći Ustav, a kome su građani i narodi Vojvodine plebiscitarno rekli odlučno NE, sada sama ne poštuje taj Ustav i odugovlači da izvrši svoje obaveze utvrđene njime i ustavnim zakonom.\n20. decembra 2008.\nUčesnici Treće vojvođanske konvencije


Tema: Češki komunisti žele zakonom da zabrane priznavanje Kosova\n21.04.2008., 11:12 #1\n"Taj predlog u suštini znači da Češka Republika zakonom naređuje vladi da Kosovo kao državu ne prizna, zato što je nastala u suprotnosti sa međunarodnim pravom", kazao je za današnje "Pravo" lider Komunističke stranke Češke i Moravske (KSČM) Vojteh Filip.\nZakon ima svega tri člana i pored prvog u kome se zabranjuje vladi da Češka prizna Kosovo drugi je obavezuje da na isti način postupi u svim drugim sličnim slučajevima.\n"Treći paragraf kaže da kosovski pasoši, kao i diplomatski izdati bez saglasnosti Beograda ne važe i da se sa njima ne može ući u Češku", rekao je Filip.\nKomunisti, poučeni sporovima oko priznavanja Kosova, spremaju i opšti zakon koji bi regulisao priznavanje novih država, jer je to sada u nadležnosti vlade, a ne obavezuju je obične rezolucije parlamenta, kao ona od 6. februara o Kosovu u kojoj je Poslanički dom većinom glasova od vlade zatražio da za Kosovo prizna isključivo rešenje u skladu sa međunarodnim pravom.\nKomunisti nastoje da za svoj predlog zabrane priznanja Kosova obezbede podršku bar opozicionih socijaldemokrata, što bi im sa nekim prebezima iz vladajuće koalicije, gde su takođe pristalice priznanja Kosova u manjini, dalo realnu šansu da zakon prođe.\n"Takav zakon je vrlo problematičan, mislim da takve stvari ne mogu baš dobro da se reše zakonima. Ne znam za neki sličan zakon u nekoj drugoj zemlji", skeptičan je potpredsednik Ustavnopravnog odbora Poslaničkog doma socijaldemokrata Zdenjek Jičinski.\nIako su on i drugi stručnjaci sumnjičavi da će zakon proći, istakli su da ako bi bio usvojen, vlada premijera Miroslav Topolaneka zaista ne bi smela Kosovo da prizna.\nPremijer Topolanek pokušao je da progura priznanje Kosova na sednici vlade 2. aprila ali zbog nedovoljne podrške tom predlogu šefa diplomatije Karela Švarcenberga priznanje je odloženo na neodređeno vreme, nezvanično posle izbora u Srbiji.\n21.04.2008., 11:13 #2\nRe: Češki komunisti žele zakonom da zabrane priznavanje Kosova\nKomunist u Češkoj ko krme u Teheranu\n21.04.2008., 11:19 #3\nAko im podršku pruže socijal-demokrati onda to nije prazno slovo na papiru, mada se ja ne bih previše nadao.\n21.04.2008., 11:28 #4\nPa valjda ce da imaju vecinu,posto su Komunisti treci po jacini.Uy socijal-demokrate moyda nesto i ispadne...\n21.04.2008., 11:39 #5\nNe bez podrške neke od koalicionih partija.


MAGLA NA PUTEVIMA U PODRINJU, PRIJEDORU I MRKONJIĆ GRADU | Trebinje059.com\nMAGLA NA PUTEVIMA U PODRINJU, PRIJEDORU I MRKONJIĆ GRADU\nAutor: F. Dončić\t objavljeno 16. sep 2018. godine\nNa putevima na području donjeg i gornjeg Podrinja, Prijedora i Mrkonjić Grada jutarnja magla smanjuje vidljivost, pa se vozačima savjetuje da vožnju prilagode uslovima na putu, saopšteno je iz Auto-moto saveza Republike Srpske.\nIz AMS-a napominju da je od 7.30 časova normalizovan saobraćaj na regionalnom putu Čelić-Koraj u mjestu Mirosavci, koji je bio obustavljen zbog saobraćajne nezgode.\nNa dionici magistralnog puta Nacionalni park “Sutjeska”-Priboj, na području opštine Foča, od sutra do 2. novembra dolaziće do polučasovnih obustava saobraćaja zbog izvođenja minerskih radova. Obustave će biti na snazi svaki radni dan od 8.00 do 6.00 časova.\nKroz kanjon Tijesno na dionici magistralnog puta Karanovac-Crna Rijeka do 23. septembra dolaziće do potpune obustave saobraćaja u periodu od 11.00-11.45 časova zbog penjačkog “”Dril end čil festivala”. Alternativni pravac je Banjaluka-Čađavica-Mrkonjić Grad.\nZbog izgradnje male hidroelektrane “Glavica” na rijeci Plivi izmijenjen je režim u odvijanju saobraćaja na regionalnom putu Baraći-Šipovo. Predviđeno je da radovi traju do 1. novembra.\nUsporeno se saobraća na magistralnom putu Karanovac-Crna Rijeka, gdje je u toku sanacija klizišta. Iz AMS-a ističu da je riječ o veoma frekventnom putnom pravcu dolazi do kratkotrajnih zastoja, pa vozače mole za strpljenje.\nZbog klizišta saobraćaj se odvija jednom trakom, naizmjenično, na regionalnim putevima Karanovac-Kneževo u mjestu LJubačevo, te Ukrina-Gornja Vijaka, Bratunac-Drinjača i Lopare /Mačkovac/-Čelić.\nU banjalučkom naselju Česma svakodnevno će do 23. septembra, u periodu od 8.00 do 20.00 časova, zbog sanacije Ulice Petra Velikog saobraćaj će biti obustavljan od broja jedan do raskrsnice sa Sarajevskom ulicom.\nU Federaciji BiH zbog rekonstrukcije mosta preko rijeke Vrbas na magistralnom putu Novi Travnik-Bugojno teretna vozila preusmjerena su na pravac Bugojno-Donji Vakuf-Travnik, a putnička vozila na obilaznicu u neposrednoj blizini.\nNa graničnim prelazima jutros nema dužih zadržavanja pri prelasku granice. Zbog radova u Hrvatskoj, obustavljen saobraćaj na graničnom prelazu Novi Grad-Dvor.\nVozačima se savjetuje da do 22. septembra ne koriste granični prelaz Deleuša u periodu od 9.00 do 13.00 časova zbog asfaltiranja u Crnoj Gori i najavljenih obustava saobraćaja.\nF. Dončić 30688 posts 1 comments\nFZO RS: Kontinuiranim proširenjem prava pacijenata lider u regionu\nKOLOVOZI SUVI, USLOVI ZA VOŽNJU POVOLJNI\nPUT KNEŽEVO-TURBE PROHODAN, ALI POTREBAN OPREZ ZBOG OPASNOSTI OD ODRONA\nBEZ GUŽVE NA PUTEVIMA I NA GRANIČNIM PRELAZIMA


Misteriozni simboli u Španiji - Domino Magazin\nNaslovna Život Gradski život Misteriozni simboli u Španiji\nU jednom polju u Španiji pronađena je kamena ploča sa neobičnim simbolima, prenosi Daily Mail. Istraživači smatraju da je najverovatnije reč o jednom od najranijih monumentalnih pisama na Iberijskom poluostrvu, ali nisu uspeli da dešifruju značenje simbola.\nPloča najverovatnije potiče iz gvozdenog doba, a jezik sadrži elemente španskog i grčkog jezika, kao i iberijskih, kanaanitskih i istočnoarapskih jezika. U pitanju su kulture koje su u to vreme bile aktivne na Iberijskom poluostrvu.\nPloča je dugačka metar i po i široka 85 centimetara, a veruje se da su sumboli urezani u nju između devetog i trećeg veka pre nove ere, prenosi Antiquity.\nJoš 2002. godine pronašao ju je farmer koji je obrađivao svoju zemlju u Montoru, ali je tada bačena u stranu.\nDve godine kasnije, primetila su je dva šumara, koja su je odnela u Arheološki muzej u Montoru, gde je ostala narednih osam godina, piše IB Times.\nGarsija Sanhuan sa Univerziteta u Sevilji počeo je da ispituje ploču 2012. godine, i ubrzo otkrio da sadrži simbole koji potiču iz različitih jezika.\n“Jedna od pretpostavki jeste da ih je urezao nepismen narod, na osnovu onoga što je video (a nije razumeo) u drugim kulturama. Moguće je da je natpis posledica kontakta iberijskih naroda sa pridošlicama, najverovatnije Feničanima, koji su tvorci prvog pisma”, rekao je Sanhuan. izvor: b92\nPrethodni članakKendall Jenner u najnovijem filmu Original Is Never Finished\nSledeći članakZašto Severna Koreja uopšte ima nuklearke?


Čitalački dani Karla Krisa i Valtera Klajna. Jevrejske izbeglice iz kladovskog transporta u Šapcu (1940–1941) – Podrinske\nČitalački dani Karla Krisa i Valtera Klajna. Jevrejske izbeglice iz kladovskog transporta u Šapcu (1940–1941)\nMUZEJU ŠABAČKIH JEVREJA\nU utorak, 28. januara 2019, u 19 časova u Muzeju šabačkih Jevreja biće održano predavanje „Čitalački dani Karla Krisa i Valtera Klajna. Jevrejske izbeglice iz kladovskog transporta u Šapcu (1940–1941)“. Predavanje će održati dr Sanja Petrović Todosijević, istoričarka, povodom Međunarodnog dana sećanja na žrtve Holokausta.\nPripadnici kladovskog transporta stigli su u Šabac u septembru 1940. godine u pokušaju da izbegnu nadirući progon evropskih Jevreja i nastane se u Palestini. Njihovo putovanje brodovima Dunavom neočekivano se zaustavilo u Kraljevini Jugoslaviji, u Kladovu, a Šabac je bio jedini grad spreman da primi preko 1.000 izbeglih Jevreja iz zapadne i centralne Evrope, kako bi u primerenijim uslovima sačekali nastavak svog putovanja.\nPredavanje će se baviti iskustvom suživota jevrejskih izbeglica sa lokalnim stanovništvom. Bečlije iz transporta, Karl Kris i Valter Klajn bili su članovi i redovni korisnici Šabačke narodne knjižnice i čitaonice, te će kroz priču o njihovim danima u Šapcu publika saznati kako se odvijao svakodnevni život izbeglica do trenutka u kojem su stradali i Kris i Klajn i najveći deo Jevreja iz kladovskog transporta.\nDr Sanja Petrović Todosijević je naučna saradnica Instituta za noviju istoriju Srbije. Bavi se društvenom istorijom Srbije i Jugoslavije u periodu posle Drugog svetskog rata i istorijom Drugog svetskog rata, s posebnim osvrtom na masovne zločine i Holokaust. Jedna je od osnivačica Centra za jugoslovenske studije i članica Radne grupe Republike Srbije za obnovu bivšeg jugoslovenskog paviljona u Državnom muzeju Aušvic Birkenau. Jedna je od autorki izložbe „Poslednje odredište Aušvic“ koja je 2015. godine organizovana u Istorijskom muzeju Srbije.


Laguna - Bukmarker - Novi roman Jelene Bačić Alimpić „Njegove bele rukavice“ u prodaji od 3. juna - Knjige o kojima se priča\nJelena Bačić Alimpić je spremila književnu poslasticu za čitaoce! U novom romanu „Njegove bele rukavice“ vodi nas u Sarajevo početkom 20. veka. Njena junakinja je Ljubica Ignjatović, lepa i pametna Jevremova kći.\n„Za razliku od ranijih romana gde sam koristila istorijski kontekst, u novom romanu ’Njegove bele rukavice’ bavila sam se i jednom istorijskom ličnošću, a izmišljenu priču uplela u istorijske okolnosti. Radnja je ovog puta smeštena u Sarajevo, od 1922. godine pa nadalje... Ovo je priča ispričana glasom jedne hrabre, uporne i požrtvovane žene i majke. Kroz njeno kazivanje se zapravo otkriva istina o čoveku s kojim je delila život i sunovratu jedne strastvene ljubavi koja se na kraju pretvorila u mržnju. Surovo, emotivno, ogoljeno, snažno i istinito, moja junakinja Ljubica Ignjatović pričajući o svom životu zapravo daje svom mužu ulogu glavnog lika u ovoj pripovesti“, rekla je Jelena povodom novog romana.\nLjubica je još jedna u nizu jakih književnih heroina po kojima Jelena Bačić Alimpić postaje prepoznatljiva.\n„Bez obzira na vremensku distancu, verujem da će se većina žena prepoznati u njenom liku i, nadam se, zavoleti je kao što je ja volim. Veoma sam nestrpljiva da čujem prve utiske čitalaca i posebno se radujem ovoj knjizi, jer mislim da sam u njoj predstavila donekle svoje drugo ja“, iskreno je rekla Jelena.\nNovi roman Jelene Bačić Alimpić „Njegove bele rukavice“ možete pronaći od ponedeljka 3. juna u svim knjižarama Delfi, Laguninim klubovima čitalaca, onlajn knjižari www.delfi.rs, na sajtu www.laguna.rs i na kioscima.


Euforija pred meč BiH - Grčka - Srebrenik.NETwork\nSrebrenik.NET / Sport / Fudbal / Euforija pred meč BiH – Grčka\nEuforija pred meč BiH – Grčka\nPiše: Srebrenik.NETwork u Fudbal, Sport 06.03.2013 1 Views\nProdaja karata za utakmicu BiH – Grčka, koja će biti odigrana u Zenici 22. marta, počela je jutros u devet sati u 23 poslovnice, posredstvom Centrotransa, širom BiH.\nProdaja karata ide odlično i svih 6.000, koliko je pušteno u prodaju u poslovnicama, trebalo bi biti prodano već do 12 sati, rekao je Muamer Lutvić, direktor Centrotoursa, firme kćerke Centrotransa, koja vodi prodaju karata.\n“Prvi put otkako igra reprezentacija ulaznice se prodaju kroz automatizovani sistem evidencije prodaje, tako da u svakom trenutku imamo i mi, ali i ljudi iz Saveza, podatke o tome koliko je ljudi kupilo kartu i ko su ljudi koji su ih kupili, budući da se karte mogu kupiti samo uz predočavanje lične karte, a jedna osoba može kupiti maksimalno dvije karte”, rekao je Lutvić.\nOn je istakao kako je u Sarajevu i Zenici pušteno po 30 posto ulaznica, dok je na preostalo 21 mjesto širom BiH upućeno ukupno nešto manje od 40 posto ulaznica za utakmicu.\n“Prodaja u svim mjestima ide intenzivno, a našim operaterima otprilike treba nešto manje od minute po kupcu, budući da im uzimaju podatke pri prodaji. Istakao bih da je poseban interes za ovu utakmicu bio u Banjoj Luci, odakle su nas ljudi danima zvali i raspitivali se o ulaznicama, tako da smo tamo poslali nešto više ulaznica nego inače”, istakao je Lutvić.\nKao što je naš portal već izvijestio, navijači u Zenici i Sarajevu su pred prodajna mjesta Centrotransa došli još sinoć te su noćili pod otvorenim nebom kako bi jutros mogli kupiti ulaznice. U Sarajevu je prve dvije ulaznice kupio Benjamin Jukić, koji je pred poslovnicu Centrotransa u ulici Ferhadija stigao sinoć u 18 sati.\n“Došao sam u 18 sati i bio sam tu sam oko sat i po, nakon čega su počeli pristizati i ostali navijači. Osjećaj je fenomenalan i veliko mi je zadovoljstvo da sam baš ja taj koji je prvi kupio ulaznice u Sarajevu. Uzeo sam dvije ulaznice za zapadnu tribinu po cijeni od 40 KM. Sa velikim iščekivanjem očekujem utakmicu i naravno nadam se pobjedi naše reprezentacije”, rekao je Jukić.


Miljuš u policiji zbog tužbe da je pretio Vesiću | N1 Srbija\nMiljuš o Vesićevoj tužbi: Zloupotreba policije i tužilaštva\n20.11.2019. |13.46 >16.54 |\nČlan predsedništva Stranke slobode i pravde (SSP) Branko Miljuš rekao je da ga je policija pre dva dana tražila na kućnoj adresi u vezi sa tužbom koju je protiv njega zbog pretnji podneo zamenik gradonačelnika Beograda Goran Vesić. Konferenciju za novinare je, kako kaže, sazvao da bi ukazao na zloupotrebu policije i tužilaštva. SNS odgovara da Miljuš i SSP vrše pritisak na nadležne organe.\nPrema Miljuševim rečima, u trenutku kad ga je policija tražila, on nije bio kod kuće već supruga sa sinom. Policajci koji su ga tražili, ostavili su kontakt telefon koji je, tvrdi Miljuš, pozvao i već sutradan je došao u policiju kako bi dao izjavu u svojstvu građanina.\n"Onoga trenutka kada su pročitali to što im je tužilaštvo dostavilo, bilo je jasno da sam tu u svojstvu osumnjičenog, a ne građanina. Na osnovu nekih drugih pitanja, moglo bi se reći da su me zvali kao svedoka. Advokat mi je objasnio da je to kršenje procesnog prava", izjavio je Miljuš.\nOn je rekao da je "ceo događaj" u vezi sa "performansom" kada su kocke sa Trga Republike odneli ispred ulaza u Vesićevu zgradu i napisali "Vesiću lopove".\nMiljuš je istakao da niko nije pretio Vesiću i da ga nisu ni videli tog dana.\n"Sve što piše u toj tužbi je izmišljotina, postoje i dokazi, imamo video snimke jer smo snimali akciju i puštali na društvene mreže. Postoje dokazi i u vidu zapisa policajaca koji su bili sa nama", naveo je Miljuš.\nOn je naglasio da nema ništa lično ni protiv Vesića, kao ni protiv predsednika Srbije Aleksandra Vučića, ali ima protiv njihove politike.\nMiljuš je dodao da neće odustati da radi "što je radio" i da će nastaviti da se bori protiv režima na načine koji su mu na raspolaganju i koji uključuju i performanse na kojima se, kako je objasnio, nikada nije krio.\n"Ovo nije jedina Vesićeva optužba protiv mene, najbesmislenija je kada me optužio za pokušaj ubistva", rekao je Miljuš.\nOn je novinarima izjavio da je i on postavio nekoliko pitanja policajcima, ukazujući na fotografije osoba za koje tvrdi da su se nalazili ispred zgrade Progresa u vreme promocije Vesićeve knjige i ispred Javnog servisa na nedavnom protestu kada su "napali" građane i studente.\nMiljuš tvrdi da je isto veče u policijskoj stanici prijavio te ljude, ali nema informaciju o tome da li je policija preduzela određene mere.\n"Jasno je da te ljude ne traže, jasno je da oni uživaju zaštitu režimu. Kada malo preteraju kao kada metalnom štanglom zamalo ne ubiju Borka Stefanovića oni ih kao privedu i objavlje stidljivo njihova imena", istakao je Miljuš.\nSNS: Očigledan pritisak SSP na nadležne organe\nSrpska napredna stranka odbacila je kao "očigledan pritisak na nadležne organe" i ocenila kao "potpuno neutemeljene" tvrdnje člana Predsedništva Stranke slobode i pravde Branka Miljuša o postupanju policije i tužilaštva povodom prijave koju je protiv njega podneo zamenik gradonačelnika Beograda Goran Vesić.\nFunkcioner SNS Radoslav Marjanović je u pisanoj izjavi odgovorio da je "Miljuš, po nalogu Dragana Đilasa, mesecima zajedno s Markom Bastaćem učestvovao u brojnim besmislenim i destruktivnim akcijama na ulicama Beograda, od kojih niti jedan građanin nije imao nikakve koristi".\n"Čupali su saobraćajne znakove, maltretirali radnike, nasilno su upadali u RTS, dolazili su ispred zgrade u kojoj sa porodicom živi zamenik gradonačelnika, pokušavali su nasilno da upadnu u Skupštinu Beograda i kao kulminaciju besmislenih i destruktivnih aktivnosti imali smo prilike da vidimo paljenje knjige, pokušaj linčovanja Gorana Vesića i pokušaj da se onemogući dolazak predsednika Srbije Aleksandra Vučića na RTS", naveo je Marjanović.\nSNS je preneo da je Marjanović ukazao da se Miljuš "posle niza nasilnih i destruktivnih akcija, čudi što ga je neko pozvao na odgovornost".\nBranko miljuš Goran Vesić SNS SSP\nNe znam šta je posao tužilaštva?Čini mi se da reaguju tamo gde nema potrebe a tamo gde bi morali ćute.Ja danima čekam da se oglase o Krušiku ali oni mudro ćute.Kakav smo mi to narod?\nSta je pisac yeleo da kaze nerazumem?\nSvi su drugi krivi, samo ste vi ispravni, bezgrešni, nepogrešivi.


DR VLADIMIR ĆOROVIĆ (1885–1941), srpski istoričar i redovni član Srpske kraljevske akademije, podario je svom narodu ovu sveobuhvatnu istoriju, koja je prvi put objavljena posthumno 1989. godine na osnovu originalnih rukopisa. Pročitaj više\nNa sajtu: 6.392,00 DIN\nUšteda: 1.598,00 DIN\nIlustrovana istorija Srba obuhvata period od doseljavanja na Balkan, preko uspona srpske države, dugog ropstva pod Turcima, seoba i rasejanja, sve do ustanaka i preporoda naroda i države. Svi najbitniji momenti u istoriji srpskog naroda objašnjeni su fotografijom i tekstom. Fotografije koje knjiga sadrži preuzete su iz Narodnog muzeja Srbije i iz muzeja gradova širom Srbije. Bogat vizuelni prikaz ličnosti, događaja, arheoloških nalazišta, predmeta, manastira, fresaka, kao i karte koje su neizostavne za prikaz određenih istorijskih događaja, upotpunjeni su tekstom koji pruža osnovne informacije o pojmu, što je posebno važno za čitaoce.\nSveobuhvatna priča o istoriji srpskog naroda, ispunjenoj kako pobedama tako i žrtvama.\nPotpun prikaz ne samo srpske istorije već i odnosa sa susedima.\nDetaljan opis ključnih trenutaka u srpskoj istoriji i analiza njihovih posledica.\nIzvanredne ilustracije prate tekst jednog od najvećih srpskih istoričara i dočaravaju nam veličanstvenost srpske srednjovekovne kulture, borbu srpskog naroda za slobodu i slavne ličnosti koje su bile prevodnici te borbe.\nGenerated: 21:32:35TRU CHACHE


Mogerini: Migrantska kriza neće nestati\nNemačka kancelarka Angela Merkel i visoka predstavnica EU za inostranu politiku Federika Mogerini\nVisoka predstavnica Evropske unije za inostranu politiku Federika Mogerini danas je upozorila da migrantska kriza neće nestati, pošto članice EU nisu uspele da postignu sporazum o tome koje praktične korake prvo da preduzmu u rukovodjenju tim problemom.\nU govoru posle sastanaka ministara inostranih poslova EU i zemalja kandidata u Luksemburugu, Federika Mogerini je istakla da što pre bude pronadjen zajednički stav to će biti bolji odgovor na krizu. Ona je naglasila da je Evropa suočena sa dramatičnim dogadjajem.\nOvo nije vanredna situacija već hitnost sa kojom smo suočeni na duži period, a ne u jednom danu. "Što pre psihološki i politički prihvatimo realnost", naglasila je visoka predstavnica, "to ćemo brže biti u stanju da odogovorimo na situaciju i rukovodimo njom na efikasan način."\nUprkos upozorenju nemačke kancelarke Angele Merkel da je migrantska kriza sada ozbiljnija nego Grčka dužnička kriza koja je pretila da će dovesti do raspada evrozone, ministri nisu mogli da pronadju zajednički stav o tome da li bi centri za rukovodjenje vanrednim situacijama koji registruju azilante trebalo da budu uspostavljeni u zemljama van Evropske unije.\nRevidirani plan će biti predstavljen Evropskoj komisiji naredne nedelje i njime će biti uspostavljene kvote za članice da preuzmu azilante iz zemalja poput Grčke, Madjarske i Italije.\nMedjutim, zemlje Evropske unije su i dalje duboko podeljene po tom pitanju jer članice poput Slovačke i Češke republike insistiraju da je uvodjenje kvota za izbeglice sa Bliskog istoka za male, pretežno belačke, hrišćanske zemlje besmisleno, jer migranti ne bi ostali niti pokušali da se integrišu.


Besplatne projekcije filmova za školarce | TV KANAL 9 NOVI SAD\nNaslovna EMISIJE Besplatne projekcije filmova za školarce\nBesplatne projekcije filmova za školarce\nVIDEO K9: Učenici osnovnih i srednjih škola u Novom Sadu će tokom ovog i narednog meseca imati priliku da besplatno pogledaju filmove u okviru projekta Evropski filmovi za narednu generaciju.\nTokom aprila i maja biće organizovane besplatne projekcije dečijih igranih filmova za starije osnovce, i evropskih dokumentaraca za učenike srednjh škola u Novom Sadu.\nOve filmske projekcije biće realizovane u okviru projekta Evropski filmovi za narednu generacju (European Films for Next Generation) sa ciljem kreiranja održivog modela za privlačenje mlade publike i promociju evropskog filma.\nSelekciju dečijih igranih filmova čini pet ostvarenja, koji svaki na svoj način komuniciraju sa decom govoreći o temama koje su njima bliske. Za njih će biti prikazani francuski film “Mala mama”, holandsko-nemačko ostvarenje “Moje neverovatno leto sa Tes”, zatim film “Moj tata hot dog”, švedski “Bertov dnevnik” i domaći film “Leto kada sam naučila da letim”.\nSelekcija evropskih dokumentaraca namenjenih srednjoškolima sadrži filmove koje u dokumentarnoj formi nastoje da mladim ljudima ispričaju različite životne priče, a reč je o ostvarenjima “Skok”, “Potreba za mržnjom” i “Sedam hiljada duša”, koji može biti i dopuna časovima istorije.\nevropski filmovi za narednu generaciju\nPrethodni tekstPijačni prodavci najavljuju novi protest\nSledeći tekstDisciplinski postupak zbog meča u Kaunasu?


Učenici ITHS-a učestvuju u humanitarnoj akciji „Čep za hendikep” – ITHS – Srednja škola za informacione tehnologije Beograd\nUčenici i nastavnici ITHS-a već dugi niz godina učestvuju u različitim humanitarnim akcijama. Jedna od akcija je i „Čep za hendikep”, u okviru koje su učenici sakupili veliku količinu plastičnih čepova.\nUčenici ITHS-a su ponovo bili na zadatku humanosti koji su u potpunosti ispunili. Humanitarna akcija „Čep za hendikep” traje od 2012. godine, funkcioniše tako što građani dobrovoljno prikupljaju čepove sa plastičnih flaša, koje zatim prodaju kompanijama koje se bave reciklažom tvrde plastike. Dobijenim novcem se kupuju nova ili polovna ortopedska pomagala za osobe sa invaliditetom. Misija udruženja jeste poboljšanje kvaliteta života osoba sa invaliditetom i zalaganje za ostvarivanje punog potencijala svake osobe sa invaliditetom uz korišćenje raspoloživih resursa u zajednici.\nSrednja škola za informacione tehnologije je od samog početka uz ovu akciju te je i ovaj put pozvala svoje učenike da daju svoj doprinos tako što će doneti čepove u školu. Naši učenici su se odazvali ovom pozivu, prikupljena je velika količina čepova, koja je potom prosleđena Udruženju „Čep za hendikep”. Učenici ITHS-a su još jednom pokazali da za njih ne postoje nikakve prepreke kada je humanost u pitanju.


Otvoreno Trgovinsko predstavništvo Srpske u Sankt Peterburgu - Sputnjik Srbija\n12:02 25 Mart 2019\n19:56 29.11.2018 Preuzmite kraći link\nPredsedavajući Predsedništva BiH Milorad Dodik i vicegubernator Sankt Peterburga Sergej Movčan otvorili su u tom ruskom gradu Trgovinsko predstavništvo Republike Srpske.\nDodik je u izjavi za Radio Republike Srpske ocenio da je to još jedan korak ka jačanju saradnje sa tim gradom i Ruskom Federacijom.\n„Naša višegodišnja saradnja sa Sankt Peterburgom na mnogim poljima je rezultirala činjenicom da smo ovde otvorili Predstavništvo Republike Srpske, trgovinsko-ekonomsko i da u tom pogledu stvaramo što bolje uslove za upoznavanje sa ekonomskim, političkim, socijalnim, kulturnim, obrazovnim i svakim drugim pitanjima. Obostrana namera Sankt Peterburga i Republike Srpske je da tu saradnju razvijemo“, rekao je Dodik.\nSrpski član Predsedništva BiH učestvovao je i na Šestom međunarodnom kongresu „Sankt Peterburg i slovenski svet“, u okviru kojeg je i otvoreno Predstavništvo.\nDodik je podsetio da su nedavno prilikom završetka rekonstrukcije Univerzitetsko-kliničkog centra Republike Srpske, u Banjaluci boravili i medicinski stručnjaci iz Sankt Peterburga, koji su u Banjaluci obavili i određene operativne zahvate.\nOtkriveno: Dodiku prećeno s nemačkog broja!\n„Ovde razgovaramo na koji način da poboljšamo saradnju u svim oblastima, a zato je Predstavništvo veoma važno“, izjavio je Dodik.\nPre zvanične ceremonije otvaranja Predstavništva, održana je plenarna sednica kongresa „Sankt Peterburg i slovenski svet“ pod nazivom „Uvođenje inovacija i njihova uspešna primena u životu gradova“.